
CAPITOLUL I 


argument 


.. e înțelept doar cel ce n-are teama să scrie 


lucruri prosteşti. 


A. P. Cehov 


Un pictor care vrea să atingă nivele deosebite de 
performanţă în creația artistică studiază, ca informaţie de bază 
strict necesară formării şi dezvoltării sale profesionale, 
domeniul anatomiei corpului uman. Sigur că studiul este 
general, aplicativ, şi nu specializat pentru domeniul medical. 
Dar cum ar putea un artist de ținută să creeze imaginea 
picturală a unui nud, sau imaginea picturală a unui grup de 
oameni în mişcare, fără a cunoaşte cu claritate datele de bază 
ale structurii şi funcționării corpului uman din punct de vedere 
al sistemului osos şi muscular? Bineînţeles că transpunerea 
artistică presupune viziune proprie, imaginaţie, creativitate, dar 
calitatea transfigurării artistice este în mare măsură dependentă 
de calitatea suportului informațional pe domeniul de 


specialitate. 


Un actor care vrea să atingă nivele deosebite de 


performanţă artistică ce domeniu studiază? Desigur, după cum 

şi pictorul studiază Istoria artelor plastice, şi actorul studiază 


Istoria teatrului, ambii studiază Estetica, Istoria culturii şi 
civilizaţiei şi altele - domenii teoretice de maximă importanță 
pentru structurarea orizontului cultural. Dar care este domeniul 
care poate oferi suportul informațional de bază în demersul 
creaţiei artistice a unui personaj? Personajul reprezintă o ființă 
umană în manifestare psihologică dinamică. Dacă în Arta 
plastică suportul de bază pentru cunoaşterea omului ca imagine 
fizică este Anatomia, în Arta actorului este logic să considerăm 
ca fiind suport de bază pentru cunoaşterea omului — ca 
mecanism şi dinamică psihologică — Psihologia, ştiinţa care 
se ocupă cu studierea şi descoperirea legilor obiective ale 
activităţii psihice a omului. Din ce alt domeniu pot afla 
creatorii de teatru care sunt reperele fundamentale de bază, 
care sunt reperele moderne şi contemporane totodată ale 
funcționării omului, pentru pregătirea profesională în şcoală şi 
facultate? Ceea ce presupune ca profesorii să folosească 
informaţii şi metode moderne şi contemporane. Dacă 
profesorii folosesc aceleaşi metode şi informaţii din secolul 
trecut, de pe vremea când ei erau studenți, ce le vor oferi 


generaţiilor actuale care, în cadrul actului artistic, se vor 


confrunta cu avalanşa de trăiri contradictorii declanşate de 


revoluţia informaţională pe care o trăim? 

În urmă cu aproape un secol, Tudor Vianu propunea o 
analiză a procesului observării, ca etapă a creaţiei şi 
cunoaşterii, pe două coordonate distincte: „Ştiinţa nu este 
altceva decât întreprinderea spiritului care îşi propune să 
limpezească şi să ordoneze icoana confuză a lumii, aşa cum ea 
apare în mod nemijlocit şi naiv în conştiinţă. În acest scop, 
ştiinţa începe a stabili, prin graniţe precise între eu şi non-eu, 
între lumea experienţelor subiective şi obiective. (...) Prin legi, 
clase, tipuri, specii etc., haosul vibrant care apărea mai întâi 
conştiinţei se dispune într-un cosmos în care fenomenele sunt 
grupate potrivit cu natura lor şi se succed după raporturi 
invariabile. Dar pentru a obţine o astfel de icoană ordonată a 
lumii, ştiinţa se hotărăşte la un sacrificiu, şi anume, la 
eliminarea caracterului sensibil al lucrurilor, reţinând numai 
trăsăturile lor esențiale şi comune. Imaginea este astfel 
înlocuită cu noțiunea abstractă. Dacă ştiinţa ar menţine 
individualitatea lucrurilor dată în imagine, constituirea claselor 
şi legilor generale ar deveni imposibilă.”! Esteticianul 


considera cunoaşterea acestor legi generale o necesitate de 


"Tudor Vianu, Estetica, Bucureşti, Editura pentru Literatură, 1968, 
p. 100 

primă importanță în creaţia artistică profesionistă. La nivelul 


artei naive sau a artei de amatori, poate că nu e important să 
existe acest suport. Profesionalismul înseamnă însă cultură, 
cunoaştere, educaţie şi autoperfecționare continuă, inclusiv în 
plan teoretic. Aflăm, în aceeaşi lucrare, care e cea de-a doua 
direcţie a ordonării, din punct de vedere estetic: „Există însă şi 
un alt mijloc de ordonare a icoanei lumii, şi acesta este arta. 
Dar arta, spre deosebire de ştiinţă, nu are nevoie de sacrificiul 
calităților sensibile ale obiectelor. Arta nu lucrează cu noţiuni, 
ci cu imagini.” Evident, în Arta actorului, imaginea este creată 
prin corelarea informației din mintea actorului cu trăirea 
emoțională a personajului, ilustrate prin corpul fizic al 


interpretului. 


> Idem 


CAPITOLUL II 


câteva repere 


Lumea unui orb este mărginită de limitele pipăitului său, 
lumea unui ignorant de limitele cunoaşterii sale, 
iar lumea unei personalități măreţe de limitele 


viziunii Sale. 


E. P. Hovey 


Cine sunt Shakeaspeare şi Cehov? Ce se poate spune 


despre ei? Ce nu s-a spus încă? Ce superlative se mai pot 


inventa? 


Shakespeare şi Cehov îl însoțesc pe cel ce iubeşte cu 
pasiune teatrul, în întreaga sa viaţă de creator sau de spectator. 
Cei doi inegalabili au spus aproape tot ce se putea spune 
despre viaţă, teatru şi despre oameni. Aria lor de cuprindere n- 
a fost întrecută de nimeni. Spusa lor poate deveni discursul 
oricărei generaţii din orice spațiu. Fiinţa de astăzi se regăseşte 
în oricare dintre scrierile lor. În cartea sa despre Livada de 
vişini George Banu povesteşte că, la Lisabona, s-au reunit 
pentru a-şi împărtăşi pasiunea pentru Cehov personalități de 
marcă, regizori, actori, universitari, într-o sală unde s-a impus 
întrebarea: "Credeţi că piesele lui Cehov ating aceeaşi 
deschidere ca şi cele shakespeariene?" Răspunsurile, evident, 
n-au concordat toate, dar autorul are propria sa opinie: "La 
Cehov, ecourile explicite sau coincidenţele shakespeariene 
abundă. Dincolo de scriere, aceste apropieri ne descoperă o 
privire înrudită îndreptată spre lume. Nu ştim dacă Cehov 
atinge deschiderea lui Shakespeare, dar dintre "contemporanii 


noştri”, cum ar spune Jan Kott, el se apropie cel mai mult" .? 


3? www.Editura LiterNet.ro 
10 


Am ales aici să parcurgem studiu pe text cu 


preponderență din dramaturgia lui Cehov din motive bine 
întemeiate. E relativ uşor pentru un actor să găsească soluții 
scenice pe un text care conține în țesătura dramatică elemente 
spectaculoase, situaţii - limită, momente de criză explozivă sau 
implozivă, răsturnări imprevizibile şi copleşitoare cum sunt, de 
altfel, multe în dramaturgia lui Shakespeare. Dar ce poate face 
un actor pe un text dramatic în care, uneori, nu se întâmplă mai 
nimic spectaculos, pentru că autorul însuşi declară: 

„În viaţă n-ai să întâlneşti la tot pasul oameni care să se 
împuşte, să se spânzure sau să-şi declare dragoste, şi n-ai să 
vezi în mod continuu enunțându-se idei profunde. Nu! De cele 
mai multe ori oamenii mănâncă, beau, fac curte şi spun 
prostii. Este necesar ca tocmai acest lucru să fie 
reprezentat pe scenă (subl. n.). (...) o piesă în care oamenii să 
plece, să vină, să mănânce, să vorbească despre ploaie şi 
despre timp frumos, să joace whist, şi asta nu pentru că aşa 
vrea autorul, ci pentru că aşa se întâmplă în viaţa reală 
(subl. n.). ”* 


Este chiar unul dintre dezideratele realismului în artă. 


* Monica Săvulescu, 4.P. Cehov, Bucureşti, Editura Albatros, 1981, 
p.80 

O asemenea imagine poate foarte uşor să producă o 


reacție de plictiseală şi dezinteres în publicul-receptor, pentru 
că nu conţine multe elemente de spectaculos din punct de 
vedere al acțiunii, al intrigii, al deznodământului ş.a.m.d. O 
abordare „tradițională”, în sensul unei viziuni limitate şi 
nereceptive la orizonturi noi de cunoaştere, va duce actorul în 
zona folosirii inevitabile a unor clişee interpretative, prin 
folosirea unor tehnici „teatrale” pe care, din lipsa altor repere, 
le va considera ca fiind „salvatoare”! Ele sunt cu adevărat 
salvatoare în sensul că îl ajută pe interpret să străbată traseul 
spectacolului pentru a ajunge la final, dar spectatorul nu a 
văzut pe scenă ceea ce a creat Cehov, „viaţă reală”, ci tehnică 
de râs, de plâns, de impostaţie vocală, de mişcare scenică şi , 
eventual - în cazurile mai norocoase - şi ceva emoție, dar 
personală, a actorului, nicidecum a personajului. Motiv pentru 
care publicul părăseşte sala, probabil, căscând şi gândindu-se 
la filmul de la TV pe care l-a pierdut... cu speranţa că poate se 


va da în reluare zilele viitoare. 


Mai există şi varianta — destul de des folosită în 
spectacolele contemporane — unor montări foarte (ca să nu 


spunem prea) moderne, cu elemente de ultimă tehnologie 


12 


aduse în scenă prin soluții scenografice, regizorale, de sunet 


sau lumină. Ele oferă avantajul că acoperă totul cu o țesătură 
colorată, spectaculoasă, inedită, provocând multă adrenalină în 
rândurile publicului, prin asocieri sau şocuri mai mari sau mai 
mici. Actorul într-un asemenea spectacol devine — aproape 
exclusiv — sclavul viziunii regizorale ce foloseşte textul lui 
Cehov doar ca pretext pentru a pune în scenă propriile sale 
descoperiri, soluții şi imagini teatrale care au mai mult sau mai 
puţin în comun cu mesajul autorului. 

Acestea sunt două extreme care pentru actor pot deveni 
foarte periculoase, dacă pentru integrarea în spectacol lipsesc 
reperele clare ale descifrării şi asumării interpretative pornind 
de la textul autorului care, bineînţeles, trebuie corelat in mod 


flexibil cu contextul scenic creat de viziunea regizorală. 


Pentru apropierea de teatrul lui Cehov şi pentru 
înțelegerea lui, este necesară parcurgerea mai multor etape. 
Primul pas, care structurează fundamentul de calitate culturală 
şi, de multe ori estetică a oricărei creaţii teatrale, este 
cunoaşterea  condiţionărilor istorice, sociale, culturale, 


economice, ş.a.m.d. ale epocii în care se desfăşoară acțiunea 

piesei, precum şi a epocii în care a scris autorul, care nu 


întotdeuna sunt identice ( a se vedea teatrul istoric). Această 
cunoaştere trebuie parcursă de către întreaga echipă de creaţie. 
Cum ar fi dacă scenograful nu ar avea nici cea mai vagă idee 
despre imaginile epocii antice, despre cum arătau hainele, 
casele străzile, palatele etc, şi ar avea de facut decoruri şi 
costume la o piesă de Aristofan? Această cunoaştere nu obligă 
la o reproducere dusă până la identificare a detaliilor vremii 
respective, dar numai după parcurgerea etapei de studiu bine 
documentat asupra epocii istorice poate să se activeze 
creativitatea plasticianului care alege formele stilizate cele mai 
bine armonizate cu specificul textului şi, bineînțeles, cu 
viziunea regizorală a montării respective. Din această muncă 
de  cerecetare se structurează imaginea dinamică a 
spectacolului pe toate coordonatele sale. Se cristalizează 
contrastele, gradațiile, conflictul, traseul parcurs. Se poate 
aplica afirmația lui Cehov, maestru al contrastelor blânde: 
„Cînd te gîndeşti să scrii, te preocupă şi limitele scrierii tale: 
din noianul de personaje principale şi secundare alegi doar 
unul, nevasta sau bărbatul, îl potriveşti în cadrul povestirii şi-l 
descrii doar pe el şi astfel îl scoţi în relief, pe cînd pe ceilalți îi 


imprăştii în fundal cum faci cu mărunţişul. Şi capeţi astfel ceva 

ce seamănă cu cerul nopţii: o lună uriaşă şi o puzderie de stele 


mărunţele. Dar luna nu iese bine pentru că nu o poţi vedea 
decât atunci când se văd şi celelalte stele, dar stelele nu s-au 
aprins.” 

(Lui Alexei Suvorin, 27 octombrie, 1888) 

Este vorba despre regula de bază a contrastului. Şi în 
natură şi în artă. Aceasta regulă/lege spune că două lucruri 
diferite sunt puse în evidență - ca şi diferențe (sau chiar 
opozite) - atunci când sunt puse alături sau, în alt sens, un 
lucru poate căpăta dimensiuni diferite în funcție de contextul în 
care este plasat. Frumuseţea acestei legi constă în faptul că ea 
funcționeaza nu numai perfect, ci şi insesizabil, de multe ori. 
Evident, este vorba despre o lege fundamentală şi în teatru. 
Simplitatea esențializată a teatrului realist capătă valoare şi mai 
mare în comparaţie cu celelalte stiluri de teatru, prin contrast. 

Dar ca să putem creea contraste în artă avem nevoie de 
termeni clari, culturali, prin care să alcătuim contextul de 
valoare. Aici apare nevoia de informare, specializare, 
documentare pe care, după cum o pretindem de la autor, 


regizor, scenograf, nici actorul nu o poate eluda. Nu ne 


$ www.autori.citatepedia.ro 

propunem o parcurgere detaliată a acestei arii de studiu, pentru 


că bibliografia de specialitate în domeniul istoriei teatrului, a 
istoriei culturii şi civilizaţiei cuprinde suficientă informaţie 
accesibilă oricui, dar vom puncta câteva repere de bază pentru 
stabilirea unor coordonate ce îl pot ajuta pe actor să parcurgă 
drumul creaţiei scenice. Aceste repere sunt de o mare 
importanţă pentru orice artist, dar este vital pentru actor să le 
parcurgă întrucât el, prin corpul şi vocea sa, are de intruchipat 
pe scenă oameni vii din epoca istorică în care se petrece 
acțtiunea piesei. 

Pentru a ne putea ancora în zona teatrului realist — 
psihologic, avem nevoie de o precizare a genului. O foarte 
potrivită punere în temă poate fi considerată atitudinea lui 
George Călinescu : 

„ -Ce este realismul? 

La o întrebare aşa de gravă, mi-am pus pumnul peste 
gură ca Le penseur de Rodin şi încruntându-mă granitic am 
răspuns: 

- Realismul, stimabile, ar fi metoda care pune arta în 
concordanţă cu realul. Prin urmare, onorabile, s-ar cădea să 
definim noțiunea de «real», ceea ce, vei încuviința şi 


dumneata, nu se poate face cât ai bate din palme. Deci s-o 

luăm uşurel (...) Realul se identifică, în câmpul foarte general 


al artelor, cu posibilul (...) Voi adăuga că posibilul în artă nu 
trebuie confundat cu ceea ce se întâmplă să existe, empiric 
vorbind. (...) Noţiunea de realism îşi găseşte aplicarea cea mai 
potrivită în artele de interpretare majoră, acolo unde e vorba de 
creaţie de viaţă morală, ca în literatură.” 

Să avem în vedere faptul că discutăm despre o perioadă 
istorică foarte bogată în evenimente pe toate planurile. Şi 
politic, şi economic, şi cultural. Este o vreme a unor mari 
transformări în Europa, care premerg unor adevărate cutremure 
sociale ce se vor petrece în secolul XX. 

Secolul al XIX-lea debutează cu intrarea în arenă a 
războiului : ruso-persan, ruso-turc, anglo-suedo-danez, apoi 
străbate câmpurile de luptă de la Austerlitz si Waterloo, după 
care trece în Grecia pentru eliberare naţională, se întoarce în 
aria ruso-persană şi ruso-turcă, după care trece în zona franco- 
algeriană, anglo-chineză, culminează cu Războiul Crimeii, 
după care o ia de la capăt: război anglo-francez împotriva 
Chinei, război franco-sardo-austriac, război austro-prusiano- 
danez, război austro-prusian, război austro-italian, război ruso- 


turc şi război anglo-bur. Urmate, toate aceste războaie, de tot 


€ George Călinescu, Principii de estetică, Bucureşti, Editura pentru 
literatură, 1968, p. 380 

atâtea tratate de pace, mai ales pentru împărțirea teritoriilor 


între marile puteri, iar unele tratate refăcute în repetate rânduri. 

În aceeaşi perioadă marcată de lupte atât de acerbe, o 
altă categorie de oameni studiau în domenii diverse cu mare 
pasiune, oferind umanității valori de excepţie. Astfel, Laplace 
scrie Mecanica cerească, W. Heschel descoperă razele 
infraroşii, apare Legea Gay — Lussac (principiul dilatării în 
mod egal a gazelor la temperaturi egale), J. Dalton elaborează 
teoria atomică, Hegel şi Kant pun în pagină fundamentele 
filosofiei moderne, A. Avogadro enunță teoria moleculară, 
Berzelius scrie Eseu asupra teoriei proporțiilor chimice , J : 
F. Champollion descifrează scrierea hieroglifică, M. Faraday 
realizează lichefierea clorului şi a altor gaze, apar primele idei 
asupra geometriei  neeuclidiene  (J.Bolyai), F. Wöhler 
realizează sinteza ureii, G.S. Ohm defineşte şi măsoară 
intensitatea curentului electric, K. E. Baer descoperă ovulul la 
mamifere, R. Dutrochet descoperă fenomenul osmozei, şi n-am 
trecut încă de prima jumătate a secolului XIX. În 1831 M. 
Faraday descoperă fenomenul de inducție (electromagnetică) şi 
ulterior stabileşte legea  echivalenței electrolitice, apoi 
descoperă polarizarea magnetică rotatorie, K.F. Gauss 


descoperă şi măsoară magnetismul terestru, J.Purkyne 

formulează teoria structurii celulare a organismului, J.P. Joule 


defineşte echivalentul mecanic al căldurii, U.J.J. Le Verrier 
descoperă, prin calcule, planeta Neptun, se măsoară viteza 
luminii, se demonstrează, cu ajutorul pendulei, mişcarea de 
rotație a Pământului (L. Foucault), se realizează sinteza 
alcolului, se descoperă funcţiile glandelor suprarenale, se 
lansează teoria  darwinistă, se formulează  biogenetică 
fundamentală, se descoperă legea periodicităţii elementelor şi 
clasificarea lor (D.I. Mendeleev), se descoperă presiunea 
sângelui în capilare, se enunță principiile termodinamicii (M. 
Planck). Urmează descoperirea stafilococului şi streptococului 
(L. Pasteur, care descoperă şi vaccinul antirabic), se hibridează 
fructele, se descoperă fagocitele şi fagocitoza, se enunţă legile 
osmozei (I.H. Van’t Hoff), se descoperă funcțiunile glandelor 
endocrine, apare teoria darwinistă a evoluției, se realizează 
antitoxina difteriei, se descoperă resturile lui Pirhecantropus 
erectus, se descoperă electronii, bacilul ciumei, razele X, 
bacilul dezinteriei, radiul şi poloniul, grupele sanguine, 
adrenalina etc. 

Datorită acestei munci titanice de cercetare şi acestor 
descoperiri extraordinare, aplicațiile n-au întârziat să apară, în 


cele mai diverse domenii. Astfel : 

- se inventează presa hidraulică, pila electrică, arcul 
electric, moara mecanică, motorul electric de mare putere, 
giroscopul, arzătorul cu gaz, frâna pneumatică, lampa electrică, 
fonograful cilindric, arcul voltaic, bobina Tesla, radioul, 
telegraful, ş.a.m.d ; 

- se construieşte prima locomotivă, primul vapor cu 
abur, prima freză mecanică, prima lunetă telescopică, primul 
transatlantic de oţel, prima centrală electrică publică, calea 
ferată transsiberiană, ş.a.m.d. ; 

- se descoperă Antarctica, proprietățile asfaltului etc 

- se realizează prima fotografie, alfabetul Morse, 
primul zbor planat, ş.a.m.d. ; 

- se brevetează primul stilou, primul stetoscop, prima 
maşină de cusut, telegraful electric, metoda de vulcanizare a 
cauciucului, primul telefon, prima maşină de scris, troleul şi 
tramvaiul electric, anvelopa pneumatică, motorul Diesel etc ; 

- se prepară nitroglicerina ; 

- se pune la punct procedeul fabricării dinamitei, 
oţelului ; 

- se construieşte primul zgârie-nori, turnul Eiffel etc. 

Aceste salturi în evoluţia tehnologiei au dus la o 


schimbare a paradigmelor valorice şi din punct de vedere 

cultural şi artistic. Discutăm despre perioada în care îşi 


desfăşurau talentul şi inspirația Goethe, Schiller, Byron, W. 
Scott, Lamartine, Shelley, H. Heine, Hugo, Sthendal, Balzac, 
Leopardi, A. de Musset, Gogol, E.A.Poe, Lermontov, Al. 
Dumas, Thackeray, Dickens, W. Whitman, Flaubert, 
Baudelaire, Ostrovski, Dostoievski, J. Verne, Tolstoi, Zola, P. 
Verlaine, M. Eminescu, Ibsen, A. Rimbaud, M. Twain, St. 
Mallarme, Maupassant, Caragiale, Sienkiewicz, A. Jarry, O. 
Wilde, A. Gide, Cehov, H.G. Wells, R. Tagore, W.B. Yeats, 
G.B. Shaw, fără a finaliza enumerarea valorilor literare ale 
acestui secol. 

În domeniul artelor plastice îşi lansează creaţiile F. de 
Goya, J.A.D. Ingres, E. Delacroix, F. Rude, H Daumier, J.B. 
Corot, W. Turner, G. Courbet, Gh. M. Tattarescu, J.F. Millet, 
Th. Aman, Cl. Monet, E. Manet, P. Cezanne, I.E. Repin, P.A. 
Renoir, A. Sisley, E. Degas, C. Pissarro, N. Grigorescu, A. 
Rodin, I. Andreescu, I.K. Aivazovski, G Seurat, V.I. Surikov, 
H. de Toulouse-Lautrec, P Gauguin, V. Van Gogh, Şt. 
Luchian, ş.a.m.d. Şcolile europene de artă educă şi formează 
valori incontestabile. 

Domeniul muzicii este acoperit de parsonalități ca : J. 


Haydn, W.A.Mozart, L.van Beehoven, G. Rossini, F. Schubert, 

C.M. Weber, H. Berlioz, V. Bellini, G. Donizetti, F. Liszt, 
M.I. Glinka, F. Mendelssohn — Bartholdy, Fr. Chopin,R. 
Wagner, R. Schumann, G. Verdi, J. Brahms, M. Musorgski, J. 
Strauss, E. Lalo, G. Bizet, P.I. Cheaikovski, C. Debussy, M. 
Ravel, C. Franck, J. Offenbach, C. Porumbescu, R 


Leoncavallo, A. Dvórak, R. Strauss, G. Puccini, G. Enescu, 
ş.a.m.d. 

Tot în această perioadă, spre sfârsitul secolului, se fac 
primele proiecţii cu diverse tehnologii, primele fiind cu desene 
animate, până când, în 1895 L. Lumiere construieşte aparatul 
cinematografic. 

Peste toate acestea să adăugăm mişcările revoluţionare 
(mai ales anul 1848 !) ce tulbură Europa, răscoalele şi revoltele 
populare, care duc, în a doua jumătate a secolului, la naşterea 
unor orientări politice şi a unor partide ce vor schimba faţa 


lumii în secolul următor. 


Pe tot acest traseu tumultuos, ceea ce se căuta cu 
ardoare în domeniul artelor era, de la un moment dat încolo, 
depăşirea romantismului, iar specificul artistic şi specificul 
istoric erau cercetate în aspectele lor legice. Acesta era unul 


dintre ţelurile spre care se înainta, însă, de cele mai multe ori 

nu direct, ci pe căi ocolite. Suntem în perioada în care, sub 


influenţa lui Comte, Hippolyte Taine încerca să introducă, în 
ştiinţele umaniste, metoda de cercetare folosită în ştiinţele 
naturii. Se pornea de la un determinism strict şi presupunea că 
fiecare personalitate, chiar şi cea mai originală, constituie un 
produs al condițiilor exterioare, al rasei, al mediului şi al 
nivelului de dezvoltare pe care acestea le înregistrează la un 
moment dat. Este una dintre tendinţele ce marchează naşterea 
realismului în artă. Majoritatea artiştilor, în manifestările şi 
creațiile lor — chiar şi în cele în care nu se putea nega puţină 
afectare teatrală, o nevoie de poză pentru galerie şi de a arunca 
praf în ochii „burghezilor” — trăiau o bună parte de afecțiune 
sinceră pentru cel umilit şi nenorocit. Realismul care se naşte 
nu este doar o şcoală de artă, ci un fel deosebit al artistului, al 
omului, de a judeca viaţa, de a se bucura de ea, de a se conduce 
în împrejurările complicate care se succed odată cu 
evenimentul istoric. 

În tot decursul secolului al XIX-lea, Europa este supusă 
la convulsii repetate, care de multe ori culminează în revoluții 
şi mişcări de stradă. Fiecare din ele zguduie din temelie 


organizarea statelor, transformă ordinea socială, influențează 

manifestările de tot felul ale popoarelor şi foarte des chiar pe 


cele culturale. 

Teoriile mişcării de la 1848 aveau la baza lor porniri 
pasionate, de un puternic idealism. Dar, în acelaşi timp, erau 
izvorâte dintr-o analiză patrunzătoare a vieţii şi a 
împrejurărilor sociale ale timpului. Şefii acestor mişcări erau, 
cel mai adesea, familiarizați cu datele ştiinţelor pozitive care 
explodau prin noianul de descoperiri şi invenţii, iar cei mai 
mulți se numărau printre intelectualii de seamă ai epocii. Ei 
studiaseră fenomenele istorice şi cunoşteau legile, pe atunci 
noi, ale economiei politice. Faptul izbitor, care joacă un rol 
determinant în crearea convingerilor lor, este apariția maşinilor 
în industrie. Consecințele acestui fenomen atît de puternic, 
social şi economic, se prezintă cît se poate de pesimiste, omul 
apare din ce în ce mai mult ca un sclav al maşinii, aflat în 
pericol de a-şi pierde libertatea. Artiştii şi oamenii de cultură ar 
fi putut să se ţină deoparte de această agitație şi unii au şi 
făcut-o. E greu însă să rămâi indiferent când oamenii din jurul 
tău sunt cuprinşi de înfrigurare. Artistul este, prin definiție, o 
fiinţă mai sensibilă decât ceilalți, mai vibrantă, mai rezonantă 
la ambientul prezentului său. Este unul dintre motivele ce-l 


determină pe Cehov ca, în corespondenţa sa, să afirme: „E 

vremea ca scriitorii, mai ales cei care sunt cu adevărat artişti, 


să recunoască că nu pot şti totul pe lumea asta. Doar proştii şi 
şarlatanii cred că ştiu şi înțeleg totul. Cu cât sunt mai proşti, cu 
atât mai largi îşi făuresc ei orizonturile. Dacă un scriitor 
cunoscut are curajul să declare că nu înţelege totul, el va aduce 
o mare schimbare în felul în care gîndesc oamenii care îl 
cunosc şi aceasta va însemna un mare pas înainte.” 


(Lui Alexei Suvorin, 30mai, 1888) 


Este un secol extrem de frământat: războaiele ce se 
poartă, politica ce se schimbă peste noapte, moravurile care 
alterează simțul valorii, totul lasă urme în arta vremii şi se 
insinuează în alegerea subiectelor artiştilor. Rareori în artă a 
asistat lumea la polemici estetice mai răsunătoare, la nedreptăți 
mai strigătoare, la judecăți mai brutale şi mai părtinitoare, 
dezminţite mai târziu de verdictul urmaşilor. S-a ajuns la 
practicarea unor abuzuri în numele libertăţii de expresie şi al 
sincerităţii. Cu toate aceste dezavantaje, arta a avut de câştigat 
enorm. Acest cîştig este valabil si pentru artist şi pentru public. 
Artistul se cristalizează pe noi arii de interes, cu mijloace 


artistice inedite, iar publicul, ţinut îndelungă vreme sub 

imperiul unor legi false şi strâmte, cum erau cele în virtutea 


cărora pontificau reprezentanții academismului, îşi 
completează educția, devine simţitor la noile subiecte şi 


formule estetice ale artei. 


În literatură se simte nevoia de a reflecta realităţile 
sociale ale vremii. Există de asemenea o atitudine critică a 
scriitorilor față de această realitate socială. Unul dintre 
postulatele majore ale doctrinei realiste este deplina 
obiectivitate a autorului. 

„Trebuie numiţi naturalişti acei scriitori mari care, ei 
înşişi, în timpul vieţii s-au considerat ca făcând parte dintr-un 
curent. În acest sens, credem că ar fi nimerit să se ajungă la 
convingerea unificatoare de a denumi realismul specific 
secolului al XIX-lea realism naturalist, urmând a se discuta 
specificitatea fiecărui scriitor în parte, iar şcoala lui Zola 
naturalism experimental. La observaţia că au existat mai multe 
forme de realism în secolul al XIX-lea se poate răspunde că au 
existat şi mai multe forme de romantism, şi mai multe forme 
de simbolism, etc."*. 


Adriana Iliescu, Realismul în literatura română în secolul al XIX- 


lea, Editura Minerva, Bucureşti, 1975, p. 69. 

Construcția realităţii în ficțiune literară se face, după 


cum ne arată poetica literară şi fenomenologia actului lecturii — 
pentru a ne referi doar la aceste două surse —, printr-un raport 
de invenţie reglat de reguli autonome față de lumea reală. 
Ideea că literatura nu ar fi decât o "oglindă" a lumii reale a fost 
consumată ca ipoteză de lucru validă, iar dacă aceasta mai 
există, o putem recunoaşte fie în producţiile kitsch 
(intenţionate), fie în formulări estetice deficitare. Diferenţa 
dintre kitsch şi o expresie carențială estetică constă în aceea că 
genul kitsch este folosit anume de unii autori prestigioşi, 
tocmai pentru a resuscita interesul pentru parodie, disimulare a 
culturii populare, acceptare a acesteia pentru a o folosi drept 
sursă de captare a interesului unor categorii de cititori cât mai 
largi. Construcția realității literare, a canonului ficţiunii cu alte 
cuvinte, interesează pe cei care doresc sa surprindă problema 
mentalităților, deoarece construcția unui canon al ficţiunii 
literare, mai cu seamă a unui canon nou, de vreme ce noutatea 
este fundamentul intențional al producerii de literatură în 
modernitate, se supune interesului cititorului. În mod deliberat, 
un gen atât de popular cum este romanul, mai cu seama cel 


realist — pentru a ne referi la şcoala romanescă care a influenţat 

cel mai de departe construcția canonului ficţiunii —, îşi propune 


"surprinderea" realității printr-o asemănare recognoscibilă, 
cerând autorului să producă verosimilitudinea, prin care 
cititorul este plasat într-un topos cultural asemănător cu lumea 
reală. Dar tocmai în această asemanare intervin o serie de 
factori prin care, de fapt, autorul construieşte cu acordul 
cititorului o realitate ficțională, acord pe care Coleridge îl 
numea suspension of disbelief. Pe lângă această suspendare a 
neîncrederii, romancierul realist îşi propunea să facă o 
tipologie a caracterului, să dezvolte o morală, să urmărească un 
destin, adică să creeze reprezentarea exemplarității vieții 
umane. De aceea Cehov îşi exprimă această preocupare: “Eu 
cred că nu e treaba scriitorului să rezolve problema credinţei, 
pesimismului, sau altele. Treaba lui e doar să înregistreze cine 
şi în ce condiţii a spus ceva sau a gândit ceva legat de credință 
sau pesimism. Artistul nu e menit să-şi judece personajele şi 
ceea ce spun acestea,el trebuie doar să fie un martor impartial. 
I-am auzit vorbind încâlcit pe doi ruşi despre pesimism, dar 
conversaţia n-a rezolvat nimic. Ceea ce trebuie să fac eu este să 
reproduc această conversaţie exact cum am auzit-o. Judecătorii 
sunt cei care trebuie să tragă concluziile, adică cititorii. 


Slujba mea este să fiu talentat, adică să ştiu să aleg între 

mărturiile de preţ şi cele fără de preţ, să-mi potrivesc 


personajele în lumina în care trebuie şi să vorbesc limba pe 
care o vorbesc ei.” 


(Lui Alexei Suvorin, 30 mai, 1888) 


Să precizăm că literatura realistă, cel puţin la originile 
sale, miza pe construcția unei lumi noi, a burgheziei pe ale 
cărei "interese" de putere le reprezenta. Dar, mai presus de 
acestea, literatura realistă dezvoltă o teză asupra realității prin 
cel mai atractiv subiect al său, cel de a "arăta" cum apare 
realitatea pentru subiectivitatea umană. Să subliniem că, din 
acest punct de vedere, romanul realist a influențat considerabil 
mentalitatea cititorului în secolului 20 şi că relaţia cititor-autor 
a cunoscut în aceasta privință o şi mai amplă dezvoltare prin 
consecinţele şcolii realiste (a romanului) în estetica naturalistă. 

Ideea de a analiza imaginarul unei epoci printr-o 
scriere de succes, înseamnă a analiza în cele din urmă şi 
raporturile mai puţin vizibile ale scriitorului cu orizontul de 
aşteptare al cititorului. Din aceasta perspectivă, putem anticipa 
o anumită negociere în căutarea noului, pe care scriitorul 


modern o face cu mentalitatea unui grup social, profesional, 

etnic, minoritar, etc, pentru a asigura difuziunea operei. 


Aceasta preocupare este cu atât mai intensă cu cât despărțirea 
de canon este mai dramatică. Con-figurarea unui nou canon, 
încercarea realizabilă ori eşuată la care tentează avangarda 
literară, ține de capacitatea de invenţie a fiecărui scriitor, lucru 
pe care îl lăsăm în seama analizei criticii literare. Problema 
este modul în care forma scrierii şi autorul izbutesc să intre în 
contact cu mentalitățile publicului receptor. Acest lucru este 
posibil prin urmărirea, fie şi succintă, a procesului de 
reprezentare artistică pe care o propune prin estetica sa această 
literatură. Confruntării individului cu înstrăinarea, dogma, 
căutarea autenticității vieții, exersarea drepturilor 
fundamentale, testarea limitelor libertății, acest tip de 
literatură îşi propune să „semene” tot mai puțin cu realitatea, 
chiar mai mult, la un moment dat, pe parcurs, să provoace o 
despărțire de realitatea propriu-zisă. În timp, această despărțire 
a devenit una din frontierele care au condus mereu spre alte 
experimente. 

Se consideră, în general, că literatura naturalismului 
francez marchează punctele extreme ale tendințelor teoretice 
realiste care recomandau drept țel suprem scriitorului nu 


frumosul, ci adevărul, obiectul ei constituindu-l nu adevărul 

absolut al clasicilor, ci adevărul relativ al incidenţei 


circumstanțelor asupra fondului permanent al umanităţii. În 
raport cu literatura realistă, naturalismul aduce mai ales 
modificări de ordin tematic, universul scrierilor restrângându- 
se la zone închise, în care evoluează oameni comuni, nu 
personaje de dimensiuni caracterologice pregnante. 

Există categorii diferite de participanți şi beneficiari ai 
procesului de cultură, pentru sesizarea felului în care 
experiența culturală se depozitează într-o memorie activă, 
reactivabilă, transmisibilă, care se poate învăţa, perfecționa. 
Desigur, în acest punct trebuie menţionată modificarea 
definiției culturii însăşi, şi începuturile unei acţiuni de 
deconstrucție şi reconstrucție a sensurilor culturii, prin 
renunțarea treptată la viziunile fundaţionaliste, conservatoare 
asupra culturii, spre definirea unei culturi cu rădăcini în planul 


real al vieţii, uneori chiar cu virtuţi terapeutice. 


Operele literare ale sfârşitului de secol XIX şi început 
de secol XX s-au dovedit, la o privire mai atentă, în sensul 
unei realocări a interesului pentru literatură din unghiul 
contextualității culturale, trecând (fără a părăsi terenul 
autonomiei esteticului) la un canon comunicaţional de 


anvergură. Astfel, s-au afirmat scriitorii care au evidențiat 

momentele de vârf ale epocii lor, ori chiar devansându-şi 


epoca., Se poate observa, aşadar, cum este descris un 
comportament cultural, cum este eroul burghez 
(Bildungsroman), ideea de critică socială, precum şi de 
autonomizare tot mai accentuată a individului. Literatura a 
oferit o tipologie de erou cultural înaintea star-sistemului, şi 
mult timp de acum înainte va fi capabila să provoace (chiar pe 
un suport electronic) noutatea însăşi sub diverse forme ale 


avangardei literare. 


Toate acestea se leagă de conceptul de literatură 
universală care, la rândul său, este evident legat de dezvoltarea 
romantismului. Înaintea anului 1832 când Goethe proclama 
existenţa unei Weltliteratur, existau numeroase tentative de a 
investiga aria unor asemănări între diverse literaturi, cum ar fi 
momentul în care scriitorii europeni îşi dau seama de influențe 
şi diferenţe ale operelor lor (Schiller despre scriitorii francezi, 
doamna de Stăel despre literatura germană, romanticii germani 
despre cultura Greciei antice, scriitorii realişti despre influența 
ştiinţelor despre societate, cei naturalişti despre înrâurirea 
ştiinţelor naturii, etc.). Conceptul de literatură universală se 
constituie de asemenea prin dezvoltarea instituției literaturii, 


autorului, al statutului autonom al acestuia. Pe de alta parte, 

interesul pentru localizarea toposului cultural al literaturii, 


legat de un anume spațiu şi mai ales limba națională, aduce în 
prim plan rolul componentei naţionale. Naşterea esteticii în 
filosofia germană accelerează cunoaşterea specializată a 
valorilor care pot fi universale şi naționale, iar apoi, prin 
estetica kantiană (definiția geniului, a frumosului ), există 
statuarea unei relaţii între frumosul universal şi cel național. 
Punctul de vedere pe care îl susţinem în acest loc nu subliniază 
tipul de legătură dintre universal si naţional, al cărui model de 
comprehensiune a suscitat multe discuţii, sau tipul de legătură 
dintre parte şi întreg - relaţie pe care romantismul o închegase 
pentru a susține tema organicismului său funciar. Amploarea 
pe care şcolile naţionale de literatură o iau în decursul 
secolului al XIX-lea, nevoia de expresie a unei literaturi 
naționale trebuie privită şi prin contribuția romanticilor la 
inventarea unui anumit Volksgeist care conducea, din 
ascunsurile originarităţii unui neam, destinele comunității 
descoperite vizionar de către poet. Depaşirea acestui prag în 
secolul XX, înseamnă continuarea avangărzii literare într-o 
direcţie şi mai specializată. Curentele literare ale secolului XX 
valorizează tentativele scriitorului de a îşi manifesta autonomia 


față de canonul literar. Realismul,  naturalismul, 

expresionismul, se încadrează în secolulul XX în ipostaze noi, 


care demonstrează capacitatea vitală a mai sus-menţionatelor 
curente de a dura în câmpul creaţiei artistice, mai cu seamă 
când granițele dintre genuri sunt permisive, iar hibridarea 


genurilor nu este doar o modă trecatoare. 


În acest context, chestiunea avangardei literare este 
semnul evident al reînnoirii permanente a literaturii, punerea ei 
sub semnul unei continui prefaceri care are implicații 
definitorii pentru alcătuirea canonului cultural. Structura operei 
literare a constituit subiectul unei dăinuitoare analize în opera 
lui Aristotel (Poetica). De atunci, prin poeticienii renascentişti 
ideea de literatură se organizează pe o sumă de opere în 
continuă creştere, în sensul că genuri noi, ca de pildă 
povestirea, ori mai târziu romanul, eseul, se adaugă canonului 
literar. O creştere care este posibilă pe temeiul definiției de 
alteritate pe care poeticienii renascentişti o dau artei şi 
autorului. Consecințele ce se desprind pentru generațiile ce 
urmează aduc în prim plan separarea planurilor şi nivelelor de 
percepţie a literaturii, ceea ce, în cele din urmă, corespunde şi 
unei separări în cadrul mentalității sociale. Separarea în cauză 
nu trebuie înţeleasă decât ca o formă de organizare şi 


reorganizare pe care genurile literare o cunosc, de la tragedia 

greacă la drama burgheză şi teatrul absurdului. Sau de interesul 


tot mai mare acordat unor genuri ale literaturii „populare”, care 
cuceresc un public tot mai larg în dauna altora, cum ar fi 
poezia. Această dinamică este cu atât mai aceentuată de 
conştiinţa autorului de a produce noutatea literară, semnul de 
marcă definitoriu pentru instituţia literaturii şi cea a autorului. 
În această direcţie, literatura universală se leagă de o 
dezvoltarea tehnologic-culturală pe care societatea europeană o 
cunoaşte, independent de circulația şi influențele reciproce în 
care se scriu textele literare din perioade anterioare, cum ar fi 
din cea alexandrină, renascentistă, ori din cea a clasicismului, 
înaintea unor formulări cuprinzătoare ale universalului şi 
naționalului. Universal şi național sunt, de asemenea, concepte 
care intră în joc în definirea culturii, de aceea literatura 
pregăteşte în câmpul comparatisticii o serie de unelte folosite 
mai apoi de canonul cultural, iar dacă atribuim hermeneuticii 
literare (desprinsă din trunchiul hermeneuticilor după cum sunt 
descrise de Ricoeur), rolul major în dezvoltarea temei 
invarianților, înţelegem mai clar importanța culturii pentru 
evoluția umanităţii şi în cele din urmă ale experienţei şi 


cunoaşterii umane. 


Ce se întâmplă în teatru? 

Confruntarea dintre mentalitatea care făcea din actor 


seniorul absolut al scenei şi noile cerinţe ale reprezentaţiei de 
teatru (care îşi propune redarea „adevărului” vieţii cotidiene cu 
mare economie de mijloace verbale) este mult agravată, mai 
ales în spațiul italian, unde era o puternică tradiție a teatrului 
de operă, din care aşa-numitul „teatru de proză” s-a desprins cu 


greu şi ale cărui structuri compoziționale le-a păstrat până 


foarte târziu. 


„Nu altul decât sunetul adevărului este obiectivul 
căutărilor noului limbaj scenic, care se delimitează tot mai 
apăsat de tonalitatea manierist-declamativă a unei anume 
tradiții romantice. După 1860, la qualité maîtresse a unei piese 
de teatru încetase de a mai fi sonoritatea tiradei şi accentul se 
deplasase pe „anchetarea” unor cazuri neobişnuite şi pe analiza 
unui mediu pe cât posibil inedit. Eroii câştigă treptat în 
complexitate, sunt mai „umani” în tonalitatea minoră a noului 
teatru decât în avântatele tirade romantice, dar şi mai puțin 
coerenți, în sensul că motivațiile comportamentului lor rămân 
oarecum neelucidate, nedezvăluite până la capăt. Dimensiunea 
verbală a acestor personaje este mult redusă față de 
dimensiunea lor existențială — un aspect care ţine de o mutație 


a gustului ilustrată, de pildă, şi la Caragiale (În eseul Câteva 

păreri, din 1896, Caragiale persifla manierismul retoricii 


personajelor din Hoţii lui Schiller: „bietele persoane, bune- 
rele, cum ar fi, în loc să facă necontenit ce i-ar îndemna firea 
lor, sunt osândite să spună mereu aceea ce le suflă autorul”"%). 
Zola însuşi visa, de altfel, la un teatru care, pe urmele 
cuceririlor romanului, să sacrifice declamaţia în favoarea unei 
„anchete? a adevărului vieţii cotidiene: „J'attends qu’une 
oeuvre dramatique debarassee des declamations, tirée des 
grands mots et des grands sentiments ait la haute moralite du 
vrai, soit la leçon terrible d'une enquête sincere. J'attends 
enfin que l’évolution faite dans le roman s acheve au 


théâtre”.!! 


În felul acesta, idealul aducerii pe scenă a „adevărului 
vieții” intră în conflict cu tradiția cabotină a declamației, 
afându-se în directă opoziție cu oralitatea abundentă care 
domină teatrul din ultima jumătate a secolului. Toate celelalte 
inovații ale noii poetici a dramaturgiei duc la accentuarea 
acestei opoziții: cerința reprezentării atente a mediului (care 


duce la enorma creştere a importanței indicațiilor scenice: 

acestea încep a descrie, cu o minuție fără precedent, spațiile 


ambientale, gesturile şi intonațiile personajelor, etc.), folosirea 
aproape exclusivă a prozei, succesiunea calculată a actelor şi 
scenelor menită să alcătuiască o acţiune cursivă, fără opriri şi 


digresiuni. 


Una din cheile poeticii naturaliste, teoria dispariției 
autorului în umbra personajului, lăsat să evolueze liber, va 
cunoaşte o interpretare neaşteptată în domeniul teatrului: 
actorul îşi va adjudeca personajul, raportându-l nu la textul 
dramaturgului, ci la „realitatea” psihologică consfințită de o 


îndelungată tradiţie scenică. 


Repertoriul verist italian, jucat în toată Europa 
sfârşitului de veac, a impus definitiv modificarea convențiilor 
osificate ale dramei franceze cu teză. Printre inovațiile la care a 
adus o contribuţie importantă se numără: suprimarea 
personajelor însărcinate să expună, ca în piesele lui Al. 
Dumas-fils, ideile autorului şi renunțarea la  artificiul 
aparteurilor şi al confidențelor menite să propulseze acțiunea, 
dezvăluind „secrete? ale personajelor. Datorită autorilor de 
teatru şi, nu în ultimul rând, actorilor italieni limba şi stilul 
operelor destinate scenei încep să capete o patină „realistă”, în 

sensul că încep să aparțină personajelor şi nu autorului. 


Urmărirea efectului de veridicitate va crea, de asemenea, 
premisele unei importante mutații a punerii în scenă, dând 


naştere conceptului „celui de al patrulea perete”. 


Dintre autorii cei mai reprezentetivi pentru scenă vom 
parcurge pe scurt doar câteva paliere diferite din existența, 
semnificația, valoarea şi posibila descifrare scenică, la G.B. 


Shaw, H. Ibsen şi A.P.Cehov. 


În opoziţie cu dramaturgia superficială deseori a epocii, 
Bernard Shaw l-a luat ca model pe Ibsen, în care vedea pe unul 
dintre cei mai mari maeştri ai artei realiste. Dar, spre deosebire 
de Ibsen, al cărui teatru avea mai mult un caracter tragic, Shaw 
era înclinat spre umor şi satiră, creind situații care uimesc la 
început prin caracterul lor neobişnuit. Oricât de paradoxale ar 
fi însă, ele conţin, în fond, conflicte din viaţa reală, redate de 
autor cu multă fineţe. Shaw smulge măştile, dezvăluind 
contradicţiile flagrante ale vieţii. În majoritatea pieselor lui, 
problema este pusă şi rezolvată nu în acțiune, ci în replicile 
spirituale ale personajelor, care vorbesc deschis despre diferite 
aspecte din viaţa societăţii. Procedeul preferat al scriitorului 
este paradoxul. Sub masca unui bufon, el a aruncat nu o dată în 

fața publicului adevăruri amare, îmbrăcându-le în forma unor 


paradoxuri pline de haz. Shaw şi-a intitulat primul ciclu de 
opere dramatice "Piese neplăcute" (Unpleasant Plays). 
Publicului i se înfăţişează astfel "nu numai comedia şi tragedia 
caracterelor sau destinelor individuale, ci şi acele grozăvii 
sociale care sunt o urmare a faptului că englezul mijlociu, 
simplu, oricât de amabil ar fi în viaţa personală, ca cetăţean 
închide ochii asupra celor mai josnice abuzuri..." * G. B. Shaw 
arată că de-a-lungul secolelor au fost create tot felul de iluzii 
romantice pentru a se înfrumuseţa adevărata stare de lucruri. 
Ori, scopul pe care şi l-a propus el în "piesele plăcute” 
(Pleasant Plays) a fost tocmai de a spulbera aceste iluzii, de a 
sădi în oameni o concepţie lucidă asupra diferitelor fenomene 
ale vieţii. Alte categorii de piese sunt: Trei piese pentru 
puritani (Three Plays for Puritans), Piese cu conținut filozofic, 


Capodopere ale comediei şi Opera tardivă. 


Xe e e 

Henrik Ibsen (1828-1906) este adeseori numit 


părintele dramaturgiei moderne. Opera sa se spune că a 
revoluționat dezvoltarea tehnicii dramatice în Europa şi în 
Statele Unite. Piesele sale aratau o mare varietate de stiluri, de 
la realismul din Hedda Gabler pâna la fantezia din Peer Gynt. 
El este admirat pentru măiestria tehnică, simbolism şi adânca 
psihologie. Născut şi crescut în Norvegia, Ibsen a ales să 
trăiască în străinătate lungi perioade de timp. În total, şi-a 
petrecut 27 de ani în Italia şi Germania. Cu toate acestea, nu s- 
a îndepărtat de origini, alegând Norvegia ca decor pentru 
piesele sale. Dramele lui Ibsen analizează şi critică societatea, 
iar autorul portretizează cu măiestrie conflictele existențiale şi 
psihologice. Lucrările sale sunt în permanenţă subiectul unor 
studii extinse şi a unor montări cu ecouri răsunătoare atât în 


Norvegia şi în restul lumii. 


Născut pe data de 20 martie 1828, în micul oraş-port 
Skien, Norvegia, a mai avut 5 fraţi. Când a ajuns la vârsta de 8 
ani tatăl sau a dat faliment. Pentru următorii 8 ani familia sa a 
trăit într-o mica ferma de lângă Skien. La 15 ani Ibsen era 
ucenicul unui farmacist din Grimstadt. Avea o viaţă singuratică 
în momentul când s-a apucat de scris, în special poezie. În 


1849 Ibsen a intrat la universitatea din Christiania (actualul 

Oslo), dar a renunţat repede la studii universitare datorită lipsei 


de bani. Viaţa sa a fost grea pentru mulți ani. A scris pentru un 
ziar şi s-a ingrijit de un mic teatru, unde a făcut şi regie. A 
călătorit în Germania şi Danemarca ca să studieze designul de 
scenă. A mai scris în această perioadă poezie şi piese fără 
succes. În 1864, ajutat de un mic guvernator, şi de prietenii săi, 
Ibsen a părăsit Norvegia şi s-a stabilit la Roma. Prima sa piesă 
de succes, Brand, a fost scrisă în 1865 ca un poem narativ. 
Refăcută apoi ca o dramă, a fost pentru prima oară pusă pe 
scenă în 1885. În text este vorba despre aspra viaţă a unui 
ministru care renunță la compromisurile favorurilor pe care le 
putea obține, în favoarea trăirii unei vieți sincere şi corecte. 
Următoarea sa piesă a fost Peer Gynt (1867), povestea unui 
călător prin lume implicat într-o serie de aventuri remarcabile. 
Punctul de vedere al autorului este clar: o viață fără ritm are 
puţin sens si menire. A urmat Liga Tinereţii (1868), despre 
corupția în politică, şi Împărat şi Galilean (1873), o pledoarie 
pentru un nou tip de Creştinism. Stâlpii societății (1877) şi 
Casa cu păpuşi (1879) se ocupă de reformele sociale bazate pe 
principii de onestitate şi libertate. Strigoii (1881), despre 
tragedia bolilor care afectează mintea, este probabil cea mai 


mare piesă a lui Ibsen. Printre ultimele sale piese se găsesc Un 

duşman al poporului (1882), o comedie cu serioase sub- 


sensuri; Rața Sălbatică (1884), care combină realitatea cu 
poezia şi Rosmersholm (1886), care se ocupă de conflictul 
dintre conştiinţă şi dorinţa de libertate. Hedda Gabler (1890) 
este o puternică tragedie domestică ce se termină prin 


sinucidere. 


Drama lui Henrik Ibsen este ca o tragedie antică 
proiectată în secolul al XIX-lea. Personajele sunt răvăşite de 
revelații dureroase, asupra lor plutind un destin blestemat. 
Pastorul poate fi asemuit corului antic. Greşelile tatălui imoral 
se răsfrâng asupra copiilor săi şi-i împiedică să iubească, mai 
mult, le refuză dreptul omenesc la o viață normală. Boala 
incurabilă, conduita socială fals respectabilă, minciuna aşa-zis 
caritabilă, sentimentele contradictorii, distrug ceea ce mai 
rămăsese din familie. Replica mamei: „Eu cred că toți suntem 


fantome...” pare să se transforme în realitate. 


Faima sa este aceea a unui realist care a înlocuit 
restricțiile pieselor „bine-făcute” ale epocii sale cu drame 
„naturaliste” scrise în limbajul cotidian, cum ar fi „Casa cu 
păpuşi” (1879).A inaugurat în literatura universală teatrul de 
idei. Creaţia lui Ibsen se impune prin adâncimea viziunii, 

simplitatea intrigii, gravitatea temei, acuitatea conflictului, 


vigoarea dialogului şi pasiunile personajelor. 


Cele patru piese de teatru pe care Ibsen le-a publicat 
între 1877 şi 1882, Stâlpii societății, Nora, Strigoii şi Un 
duşman al poporului sunt caracterizate ca fiind drame 
contemporane realiste sau drame de probleme. În principal, 
sunt patru aspecte ale acestor texte care justifică o astfel de 


descriere: 


1. Acestea creează probleme în societatea care este subiect de 
dezbatere; 

2. Au o perspectivă socio — critică; 

3. Acţiunea este plasată într-un cadru contemporan; 


4. Prezintă oameni şi situaţii obişnuite. 


Criticul literar danez Georg Brandes (1842 — 1927) a 
fost un pionier al succesului realismului în ţările nordice. În 
anul 1871 a ţinut o serie de discursuri la Universitatea din 
Copenhaga, intitulate „Principalele curente în literatura 
secolului 19” (publicate în şase volume între anii 1872 — 90). 
În această lucrare prezintă următorul manifest pentru o nouă 


formă de literatură care va fi socio — critică şi realistă: 

„Literatura din zilele noastre este vie, se prezintă prin faptul că 


pune în discuţie anumite probleme. Astfel, de exemplu, George 
Sand pune în discuţie relația dintre cele două sexe. Byron şi 
Feuerbach pun în discuţie religia, Proudhon şi Stuart Mill 
proprietatea şi Turgheniev, Spielhagen şi Emile Augier 
condiția socială. Faptul că literatura nu pune nimic în discuție 
este echivalent cu a fi într-un proces de pierdere a 
semnificaţiei.”!5 

În Norvegia, reprezentanţii realismului socio — critic, 
Ibsen, Bjørnson, Lie, Garborg, Kielland şi Skram au fost 
inspirați de Brandes. În cele patru piese ale lui Ibsen 
menţionate mai sus, întâlnim din nou mai multe din 
problemele sociale pe care Brandes le foloseşte ca exemplu în 
citat. Relaţia dintre sexe este subiectul pus în discuţie în 
piesele Nora şi Strigoii. În piesele Stâlpii societăţii şi Un 
duşman al poporului sunt dezbătute trăsături problematice ale 
condițiilor dominante din societate (moralitate socială, tirania 
majorităţii, aprecierea comercială contra aprecierii generale 


sociale, aprecierile anturajului etc.) 


5 www.agenda.liternet.ro 


45 


Acţiunea tuturor pieselor pe care Ibsen le-a scris, 


inclusiv Stâlpii societății, este plasată în societatea 
contemporană (de aici denumirea de drame contemporane). 
Reprezentanții literaturii realiste cereau de la ei înşişi să 
meargă în vremea lor şi să se lase marcați de aceasta. Dramele 
istorice în stil național — romantic erau trecute, depășite. Zeii şi 
eroii clasici, împărații romani şi regii lumii au fost înlocuiţi de 
oameni „ca tine şi ca mine”. Desfăşurarea acțiunii în aceste 


drame urma să poarte amprenta timpului prezent. 


În dramele sale realiste, Ibsen a fost fără milă în 
încercarea sa de a dezvălui aspectele negative ale societăţii, 
ipocrizia şi disimularea, utilizarea forței şi comportamentul 
manipulator, cerând neobosit sinceritate şi libertate. Adevărul, 
emanciparea, realizarea de sine şi libertatea personală sunt 
termeni cheie. În Stâlpii societăţii, Lona Hessel are ultimul 
cuvânt şi încheie spunând că „spiritul adevărului şi spiritul 
libertăţii — aceştia sunt stâlpii societăţii”. În Strigoii, Ibsen 
aruncă o lumină critică asupra stâlpilor care sprijină societatea 
burgheză, căsătoria şi creştinismul, şi scoate în evidenţă tabu- 
uri tipice, incestul, bolile venerice şi eutanasia. Aceasta l-a 
transformat pe el şi pe cei care îi împărtăşeau ideile în figuri 


controversate pentru vremea lor. Operele acestea au creat 

controverse sau chiar furie absolută. Înţelegând ulterior toate 


acestea, se poate observa importanța enormă pe care aceste 
scrieri au avut-o pentru diverse mişcări sociale. Prea puține 
opere literare au însemnat atât de mult pentru eliberarea 


femeilor în toate culturile din întreaga lume precum Nora. 


Primele însemnări făcute pentru Nora (datate 19 octombrie 
1878) poartă titlul „Însemnări pentru o tragedie 
contemporană”. Termenul „tragedie contemporană? este 
ilustrativ. Proiectul lui Ibsen în această piesă este să aplice 
forma clasică a tragediei pe un material modern. La nivel 
formal, Ibsen nu se angajează în experimente radicale în piesa 
Nora. De exemplu, se păstrează cele trei unități clasice, 
unitatea de timp, spațiu şi acţiune. Ceea ce este nou este 
materialul modern în ceea ce priveşte conflictul, caracterul 
actual al acţiunii care are loc pe scenă. 
Într-o scrisoare către omul de teatru suedez August Lindberg, 
care punea în scenă piesa „Strigoii” în august 1883 (premiera 
lui de la Helsinki, din 22 august 1883, a fost prima punere în 
scenă a piesei în ţările nordice şi în Europa), Ibsen scria: 
„Limbajul trebuie să fie natural şi forma expresiei trebuie să fie 
caracteristică pentru fiecare individ din piesă. O persoană cu 


siguranță nu se exprimă la fel ca o alta. Astfel, foarte multe 

lucruri se pot îmbunătăți în timpul repetițiilor; atunci se poate 


auzi ceea ce nu sună natural şi neforțat şi astfel, ceea ce trebuie 
schimbat şi schimbat din nou până când replicile au o formă 
credibilă şi realistă. Efectul piesei depinde în mare măsură de 
sentimentul publicului că stă şi ascultă ceva ce se petrece în 


viaţa reală.” !* 


Ibsen era foarte preocupat de faptul că în dramele sale 
contemporane publicul (şi cititorii) ar trebui să fie martorii 
unor înlănțuiri de evenimente care ar putea foarte bine să li se 
întâmple şi lor. Aceasta cerea ca personajele dramei să 
vorbească şi să se poarte în mod natural şi ca situațiile să fie 
viaţa lor de zi cu zi. Personajele nu mai puteau vorbi în versuri, 
ca în „Brand” şi „Peer Gynt”. Monologurile, modurile de a 
vorbi în parte şi pompos (ca şi în „Războinicii din Helgeland”) 
au fost scoase. Drama realistă urma să ofere iluzia realității 


care să poată fi recunoscută. 


Respins şi neînțeles în propria ţară, Ibsen a trăit timp de 
27 de ani în străinatate, în Italia şi Germania , în principal la 
Roma, revenind la Oslo în anii 1890. Era bogat, onorat de catre 


lume şi iubit de către conaţionalii săi. Piesele sale erau traduse 

în multe limbi şi s-au pus pe scene din ţări de prin toata lumea. 


A murit în Christiania pe 23 mai 1906. Paradoxal, după o viaţă 


petrecută în exil, a primit funeralii de stat. 


Xe de e 


„Cehov şi în genere scriitorii contemporani au elaborat 
o neobişnuită tehnică a realismului. La Cehov, totul pare 
veridic până la iluzie, lucrările lui produc impresia unui 
stetoscop. Citindu-l pe Cehov eu zâmbesc, mă bucur, sunt 
cuprins de admiraţie. Cehov e un artist incomparabil. Da, da, 
anume un pictor incomparabil al vieţii. Principalul e 
sinceritatea sa, o excepțională calitate pentru scriitor. Graţie 
acestei sincerități, el a creat forme noi, absolut noi, după 
părerea mea, forme ale scrisului pentru lumea întreagă, pe care 
eu nu le-am mai întâlnit nicăieri... Lăsând la o parte orice falsă 
modestie, afirm că sub raport tehnic el, Cehov, mi-e mult 


superior. Nimeni dintre noi: nici Dostoievski, nici Turgheniev, 

nici Gonciarov, nici eu, n-am fi putut scrie astfel. Cehov e 


Puskin în proză.” Lev Tolstoi 

A.P. Cehov s-a născut la 17 ianuarie 1860, în 
Taganrog (Rusia). În timpul studiilor primare şi secundare, a 
condus o revistă a elevilor şi a frecventat teatrul. După 1879, 
face studii de medicină la Moscova şi publică în reviste 
umoristice. În 1886 începe colaborarea la revista Novoie 
Vremia (Timpuri noi), condusă de Alexei Suvorin, cel ce-i va 
fi editor. Publică proză, dar lucrează şi la piesele sale de teatru. 
Între 1897-1901, piesele sale Unchiul Vania şi Trei surori sunt 
publicate şi prezentate. In 1903 finalizează piesa Livada cu 
vişini. Moare în 2 iulie 1904, într-un sanatoriu din Germania, 


din pricina unei tuberculoze pulmonare. 


Revenirea la Cehov, la un alt nivel de percepție a 
operei marelui dramaturg, este direct legată de evoluția 
teatrului contemporan. E important să avem în vedere faptul că 
interesul față de opera sa a fost favorizat şi de situația de 
frontieră în care ne-am pomenit cu toţii la acest început de 


secol şi de mileniu, o situație asemănătoare universului 

cehovian, care a reflectat un moment crucial din istoria 


culturii. 


Încercând astfel o conştientizare nouă a dramaturgiei 
lui Cehov, teatrul a descoperit că privim opera cehoviană ca o 
oglindă, fiindcă scriitorul a prevăzut nişte lucruri importante 
care se vor întâmpla cu omul în secolul XX şi anume: 
degenerarea vieţii până la „inautenticitate” (C. Vidali) şi 
transformarea personalității umane într-un simulacru. Atunci, 
la intersecţia epocilor, părea că personajele pieselor cehoviene 
există ca toată lumea - nutresc sentimente, beau ceai, poartă 
sacouri. Mai apoi, opera sa a fost mitologizată de ideologia 
sovietică care introducea sensuri proprii în literatura clasică, 
explicând totul din punctul de vedere al conştiinţei de clasă. 
Într-o asemenea optică clişeizată, Cehov nu se putea proiecta 
în conştiinţa noastră fără intonaţii de tristețe, fără dorul de 
idealuri pierdute, fără visul la fericirea viitoare, după care unii 
critici tânjesc şi acum, militând pentru păstrarea tradiției de 
interpretare a operei cehoviene. Însă s-ar putea ca mai multe 
din aceste „intonaţii” şi „visuri” să fi fost introduse de noi 
înşine. Cehov accentua des în scrisoarile şi notițele sale că a 
scris comedii - Pescăruşul, Livada cu vişini, chiar şi Unchiul 


Vanea. Având ca specie „scene din viaţa rustică”, aceasta din 

urmă a fost scrisă pe baza comediei Păduroiul. lar prisma 


comică ca mod de a înţelege lumea îi servea autorului în 
manifestarea unei viziuni asupra vieții fără a cădea într-un 
pesimism neguros, fiindcă pentru un optimism entuziasmat nu 


îi dădea prilej viaţa însăşi. 


Tradiția interpretării scenice, pornită de la K. 
Stanislavski, scotea în prim-plan aspectul dramatic sau 
melodramatic al textelor cehoviene, însă autorul insista asupra 
speciei de comedie, considerând că regizorii MHAT-ului „văd 
în piesa lui cu totul altceva”. Fiindcă majoritatea personajelor 
sale sunt, de fapt, nişte oameni de nimic care contribuie şi mai 
mult ca tot ce-i viu în jurul lor să degenereze. Unii îi acceptă, 
înşelându-se cu iluzia talentului lor (Voinițki, Nina Zarecinaia 
etc.), alţii (de obicei, medicii - Astrov, Cebutâkin, Dorn) încep 
să-şi da seama de propria lor degradare în acest anturaj, sau 
încearcă diferite metode de protest ajungând, până la 
sinucidere (Treplev). De fapt, de la Cehov, care a intuit în 
opera sa ideile principale ale secolului XX, îşi au rădăcini 
începuturile dramaturgiei absurdului şi a postmodernismului, 
continuând, prin stilistica teatrului contemporan, să 
demonstreze adevăruri necruțătoare despre viața noastră. Arta 


teatrală a început demitizarea operei cehoviene, privind 

se 


realitatea de azi şi din punctul de vedere al diagnosticului 


stabilit de doctorul Cehov acum un secol. lată câteva dintre 


reperele valorice ale doctorului/omului/artist Cehov: 


Fericirea este o recompensă dată celui care nu a 


căutat-o. 


Nu te minţi singur. Cel care se minte pe sine şi îşi 
pleacă urechea la propriile minciuni ajunge să nu mai 
deosebească adevărul nici în el, nici în jurul lui, să nu mai 


aibă respect nici pentru sine nici pentru ceilalți. 


Cine nu izbuteşte cu duhul blândeții, nu o va scoate la 


capăt nici cu severitatea. 


Dragostea îi arată omulul cum ar trebui el să fie. Când 


iubeşti, descoperi în tine o nebănuită bogăţie de tandreţe şi 

duioşie şi nu-ţi vine să crezi că eşti în stare de o astfel de 


dragoste. 


Dacă vi se dă o cafea, nu căutaţi în ea bere. 


Dacă vă este frică de singurătate, nu vă căsătoriți. 


Moartea este îngrozitoare, dar ar fi şi mai îngrozitoare 


conştiinţa că vei trăi de-a pururi şi nu vei muri niciodată. 


Viaţa nu trebuie arătată aşa cum este, 


ci aşa cum o vezi în vis.” 

Kz 


P 


CAPITOLUL III 


actorul inteligent emoțional 


aplicații în teatrul realist psihologic 


„Noroc de cei 
Ce-mbină bine chibzuieli şi patimi 
Încât nu sunt sub mâna soartei fluier 
Din care cântă cum vrea ea. Dă-mi insul 
Nerobit de patimi, şi-am să-l port 


In inimă, în miezul inimii, precum te port..." 

Hamlet, către prietenul său, Horatio 


William Shakespeare 


Având ca punct de pornire în creaţia actoricească un 
text de o simplitate, de un rafinament şi o nuanțare psiholigică 
inegalabile — cum sunt toate textele lui Cehov —, este evident 
că, şi din punct de vedere al procesului transpunerii scenice, 
spectaculosul, neaşteptatul, emoţiile vor putea fi găsite 
preponderent în interiorul ființei umane, şi mult mai puţin în 
exteriorul ei. lar acest autor e generos cu noi, căutătorii de 
înțelesuri pentru creația artistică oferindu-ne din chei pentru 
pătrunderea sensibilă şi atentă în interiorul personajului în 
vederea întruchipării scenice. Pentru actor, punctul de pornire 
în creația scenică îl constitue înțelegerea simplităţii şi 
naturaleții funcționării personajului. Textele lui Cehov sunt un 
suport ideal pentru acest lucru. Maurice Baring, în Pietre de 
hotar ruseşti, spune: „Tolstoi mărturisea că Cehov fusese 


fotograf, un fotograf talentat, însă doar un simplu fotograf. Dar 

Cehov poseda acea calitate pe care rar o întâlneşti la un 


fotograf, şi anume umorul. Povestirile lui sunt adesea pline de 
o delicioasă veselie. În nenumărate rânduri, sunt pline de 
pasiune, dar ele păstrează invariabil acele calități tipic ruseşti: 
simplitatea şi lipsa de afectare. Cehov nu mizează niciodată pe 
efecte, el nu te face niciodată atent dându-ţi cu cotul.” 

Cu atât mai mult mintea actorului trebuie să fie vie, 
trează, scoasă din clişeele tehnicităților scenice. Fără a pierde 
din vedere neutralitatea, ca atitudine fundamentală, în relația 
cu personajul. Pentru că aici nu încap judecăţi şi etichete de 
tipul : „e un om slab, e un om puternic, e un visător, e un 
parvenit, ş.a.m.d. ”, deoarece aproape toate personajele 
cehoviene ating, pe parcursul evoluţiei lor, momente de 
slăbiciune, de putere, de visare sau de agonie. Aşa încât 
singura modalitate de a întruchipa personajul rămâne 
fenomenul rezonanţei sensibile, calde. 

Cehov însuşi cercetează aria clişeelor mentale care 
împarte valorile în „bune” şi „rele”, într-un mod care 
ilustrează acuitatea si fineţea observarii estetice, precum şi o 
mare (din nou !) generozitate : „Cele ce-ai spus, ca lumea e 


«plină de oameni răi» e adevărat. Firea omului nu e perfectă, 


1 www.max.mmlc.northwestern/articole/sec xx 


58 


aşa că ar fi straniu să nu vezi decât ce-i bun. Să-i ceri 


literaturii să scoată afară «perla» din grămada de oameni răi 
este egal cu negarea completă a literaturii. 

Literatura este acceptată ca artă pentru că 
ea descrie lumea aşa cum este ea într-adevăr. Țelul ei este 
adevărul, necondiţionat şi cinstit. Ca să-i limitezi funcţiile doar 
la a scoate «perle» ar fi la fel de nociv pentru artă cum ar fi să- 
i ceri lui Levitan să deseneze un copac fără coajă murdară sau 
frunze îngălbenite. Sunt de acord că o «perlă» e un lucru 
frumos. Dar scriitorul nu e cofetar, şi nici nu se ocupa cu 
vînzari de prafuri sau cu clovnerii. El este un om ce s-a legat 
cu contract de simţul datoriei şi de conştiinţa sa. Odată ce se 
apucă de scris, scuzele nu mai pot fi acceptate şi oricât de 
groază i-ar fi, trebuie să se lupte cu slăbiciunea lui şi să-şi 
murdărească imaginația cu urâţenia vieţii. El este ca orice alt 
om care relatează nişte fapte. Ce-ai spune dacă un jurnalist, 
dacă se teme sau dacă doreşte să placă cititorilor săi şi-ar limita 
descrierile la respectabili capi de familie, la doamne rafinate şi 
la virtuoşi lucrători la căile ferate? Pentru un chimist, nu există 
nimic impur pe lume. Scriitorul trebuie să fie la fel de obiectiv 
ca un chimist, trebuie să se elibereze de subiectivismul zilnic şi 


să recunoască că bălegarul joacă un rol respectabil în peisaj şi 

că pasiunile distrugătoare fac parte la fel de bine din viața 


noastră. 1 — 


(Mariei Kiseliova, 14 ianuarie) 

Din nou, legea contrastului. Care se poate aplica şi în 
ceea ce priveşte atitudinea actorului față de personaj. Cu 
condiția ca actorul să cunoască, să înţeleagă cum funcționează 


fiinţa umană, deci şi personajul. 


Xe de e 


Înțelegerea modului de funcţionare a fiinţei umane 
poate avea loc prin intuiţie sau prin cunoaştere sau, de ce nu, 
prin ambele: 

- intuiţia — tendința de a ajunge la o concluzie 
sau de a îndeplini o acţiune fără explicații 
amănunțite pentru fiecare pas al procesului 
(cf. Dictionarul de psihologie) — are 
dezavantajul că poate, uneori, să nu fie 


corectă, şi în mod cert nu este permanentă, ci 


8 www.autori.citatepedia.ro 

fluctuantă, depinzând de o serie de factori 


interni şi externi asupra cărora nu se poate 
exercita un control riguros şi verificat. 

- cunoaşterea — faptul de a poseda cunoştinţe, 

informații, date asupra unei probleme (cf. 
DEX) — are dezavantajul că poate, uneori, să 
fie lipsită de sensibilitate. 

Se pot aplica în Actorie separat, exclusiv? Credem că 
formula ideală constă în îmbinarea stimulativă, conştientă, mai 
ales că există şi suportul teoretic şi nivelul de dezvoltare a 
inteligenței emoționale care să favorizeze împletirea 


cunoaşterii teoretice cu intuiţia sensibilă in Arta actorului. 


Şi cunoaşterea şi intuiţia au loc prin intermediul 
anumitor procese cerebrale. Dacă în secolul al XVIII-lea 
Descartes lansa conceptul creierului global, privind creierul ca 
un singur tot, un organ unic, de unde s-a dedus idea universului 
mental unificat, în jurul anilor 1860 neurologul francez Paul 
Broca şi cel german Karl Wernike au descoperit că leziunile 
emisferei cerebrale stângi provoacă serioase tulburări de 


limbaj, în timp ce leziunile emisferei drepte nu au acelaşi efect. 


6l 


Laureat al premiului Nobel, Roger W. Sperry, 


ocupându-se cu studiul comportamentului persoanelor la care 
cele două emisfere cerebrale au fost despărțite total în urma 
secţionării corpului calos - la bolnavii de epilepsie - a început 
să determine atribuţiile celor două emisfere. Astfel s-a născut 
teoria specializării pe orizontală a creierului, prin separarea 
creierului stâng de creierul drept. Diferenţele dintre emisferele 
cerebrale au fost îndelung studiate de către cercetători 
ştiinţifici care au stabilit, după riguroase verificări, 
particularitățile funcționării celor două emisfere. Dintre 
specialiştii care s-au ocupat de acest subiect, ne vom referi la 
Dr. Betty Edwards, profesor emerit la Universitatea din Long 
Beach, California, care a stabilit în 1979 un tabel cu 
modalitațile duale de lucru ale celor două emisfere, pe care l-a 
revizuit in 1999, în concordanță cu noile rezultate ale 
cercetărilor asupra creierului, după cum urmează: 

1. Emisfera stângă: funcționează verbal, analitic, 
simbolic, abstract, temporal, rațional, numeric(digital), logic, 
linear. 

2. Emisfera dreaptă: funcţionează nonverbal, sintetic, 
concret, analogic, atemporal, nonraţional, spațial, intuitiv, 


global. 

Din punctul de vedere al structurii personajului în 


teatru, ce importanţă are tipul de emisfericitate cerebrală? Să 
luăm, ca exemplu de aplicație în teatru, un personaj dramatic. 
Vom aborda, pentru o primă exemplificare, un text din teatrul 
realist psihologic. Întrucât autorii acestui gen sunt generoşi cu 
didascaliile, acest indicator esenţial în descifrarea psihologico- 
teatrală, vom găsi, cu destulă uşurinţă, în text reperele de bază 
necesare înțelegerii acestor mecanisme psihologice. 

Dacă ne gândim la personaje cum sunt Lopahin şi 
Gaev, din Livada de vişini a lui A.P. Cehov, ce asemănari 
găsim — dacă există — şi ce deosebiri? Reuşim, printr-o 
cercetare atentă a informaţiei oferite de text, să descifrăm cu 
uşurinţă, ca diferență fundamentală dintre Lopahin şi Gaev, 
tipul de emisfericitate. Lopahin face raționamente logice, 
funcționează raţional, verbal, temporal, analitic şi numeric — 
tip de emisfericitate stângă. El oferă varianta împărțirii livezii 
în loturi care să fie arendate pentru valorificare turistică 
producătoare de profituri foarte mari, zona fiind minunată 
pentru asta datorită aşezării, peisajului şi căii ferate. Soluția 
detaliată şi clară propusă de el pentru salvarea livezii este 


absolut realistă, pragmatică şi cu perspective financiare 

îmbucurătoare pentru proprietari: „Dacă terenul (...) l-aţi 


arenda pentru vile, aţi avea un venit de cel puţin douăzeci şi 
cinci de mii de ruble pe an!” Cum reacţionează Gaev la 
această propunere? (Indignat) — indicație din paranteza lui 
Cehov — el exclamă: „Fleacuri!” Viitorul familiei, în cazul în 
care livada nu este salvată, e dezastruos, probabil că vor 
rămâne pe drumuri la propriu, dar această posibilitate nu intră 
în vederile lui Gaev. Intervenţia imediat următoare pe care o 
face în scenă este „elogiul dulapului, cu ochii în lacrimi”, fapt 
ce denotă un mod de funcționare atemporal, spaţial, analogic şi 


nonraţional — tip de emisfericitate dreaptă. 


Cum poate fi pentru actor un punct de sprijin în 
procesul creaţiei descifrarea tipului de emisfericitate? În 
exprimarea teatrală e mai puțin important tipul de 
emisfericitate a actorului, cel care ne interesează cu precădere 
este personajul. Dacă actorul înţelege şi îşi asumă aceste 


clarificări, nu se va simţi descoperit în spațiul şi relația scenică, 


19 A.P. Cehov, Teatru, traduceri în româneşte de Moni Ghelerter şi 
Radu Teculescu Bucureşti, Editura Univers, 1970. (Toate citatele ce 
vor urma, din opera lui A.P.Cehov, sunt din această sursă 


bibliografică) 

ajungând la momentul în care să inventeze reacții şi trăiri care 


nu-i aparțin personajului. De-a lungul întregului text scenic, 
personajul trăieşte un permanent monolog interior (emoție şi 
gând) viu, imprevizibil, declanşat de reacția specifică modului 
său preponderent de răspuns la stimulii exteriori, adică la 
contextul scenic. Actorul poate parcurge traseul scenic prin 
asumarea conştientă a acestui monolog interior - de care, în 
majoritatea cazurilor, personajul nu este conştient - în aşa fel 
încât un asemenea moment de relație şi reacție să poată fi 
exprimat teatral fără dificultate şi cu maximum de 
expresivitate. Înţelegând tipul de emisfericitate al lui Gaev, 
actorul va şti că, în paralel cu ascultarea (de fapt, doar auzirea) 
explicaţiei simple, logice şi raţionale oferită de Lopahin, 
mintea lui Gaev zburdă în cu totul alte zone ale existenţei, 
raportate la obiectele din câmpul vizual prezent, fapt ce-i 
declanşează o reacţie de negare a perspectivei viitorului şi o 
agăţare de gloria trecutului familiei sale. Deci Gaev, de fapt, 
nu înţelege — pentru că nu-l ascultă pe Lopahin - nimic din ce 
s-ar putea face pentru salvarea livezii, şi în timp ce Lopahin 
vorbeşte despre soluţii, Gaev se gândeşte la trecutul şi 
importanţa familiei sale ( „până şi în Dicţionarul Enciclopedic 


1? 


scrie despre livada noastră!” ), fapt ce îi declanşează emoţii 

puternice care se manifestă în momentul culminant al 


adorației dulapului: „Dulap scump şi stimat! Salut existenţa ta, 
care (...) e destinată idealului luminos al binelui şi adevărului! 
Chemarea ta tăcută pentru o muncă rodnică n-a slăbit de-a 
lungul a o sută de ani, susţinând (printre lacrimi) în familia 
noastră, din tată în fiu, curajul şi credința generaţiilor într-un 
viitor mai bun, crescându-ne în spiritul idealurilor de bine şi 
ale conştiinţei sociale.” Având o astfel de reacție, un astfel de 
răspuns la propunerea lui Lopahin, înţelegem că între aceşti doi 
oameni, cu tipuri de emisfericitate diferită (deci mod de a 
gândi diferit), nu poate exista comunicare, şi nici relație 
armonioasă. 

Creativitatea presupune o colaborare, o comunicare 
între cele două emisfere, fiecare surprinzând realitatea în felul 
ei propriu. Din punct de vedere psihologic şi fiziologic, 
oamenii diferă în privința funcţionării celor două emisfere. 
Anumite persoane abordează o problemă în mod preponderent 
analitic, logic, punând pe masă toate datele problemei înainte 
de a face un examen minuţios al acestora. Alte persoane văd 
imediat soluția , fără să se intereseze asupra detaliilor care nu 
le preocupă, după cum au capacitatea de a vedea obiectele în 


spațiu şi de a le manipula prin imaginile lor tridimensionale. 

Actorul are nevoie de folosirea în egală măsură a ambelor 


emisfere pentru a-şi putea valorifica la maximum potenţialul 


de creativitate. 


te kk 


Sunt necesare câteva precizări în ceea ce priveşte 
activitatea creierului ființei umane. Acest organ conţine 
aproximativ o sută de miliarde de neuroni, influxul nervos 
trecând de la un neuron la altul prin sinapse. Fiecare neuron 
este în conexiune directă cu cel puţin alte zece mii de neuroni. 
Creierul este un organ care funcționează electric conţinând un 
substrat chimic prin intermediul unor mediatori chimici cum 
sunt: acetilcolina, adrenalina, serotonina, ş.a. În funcție de 
viața pe care o ducem, de stresurile pozitive sau negative la 
care suntem expuşi, este posibil să accelerăm sau să încetinim 


îmbatrânirea neuronilor cerebrali. 


Dr. Jaqueline Renaud se referă la două circuite 
hormonale: unul nociv, şi altul pozitiv. 
Circuitul hormonal nociv/negativ (dăunător): când o persoană 


se află sub stres negativ (informaţii, evenimente traumatizante) 

hipotalamusul -centrul de comandă hormonal al creierului 


nostru- acționează asupra hipofizei care eliberează un hormon 
adrenocorticotrop (ACTH - nociv). Acest hormon stimulează 
(la periferie) glandele suprarenale şi cortico-suprarenale care 
eliberează hormoni corticosteroizi (cortizon în mod special) 
care pun organismul în stare de apărare împortiva agresiunii, în 
general utilă omului, ajutându-l să se apere. Dar în acelaşi timp 
corticosteroizi, pătrunzând în circulația sangiună, ajung la 


cortex şi atacă neuronii cerebrali ducând la uzura lor. 


Corticosuprarenale 


Stres negativ Hipotalamus Hipofiză Dei 
Hormoni corticosteroizi 


> > eá 


(prin sânge ajung la creier) 
—— Suprarenale 


Hormonul ACTH nociv 

ACTH poate avea o acțiune benefică când este 


provocat direct de hipotalamus (deci nu prin hipofiză) şi fară 
să treacă prin sistemul suprarenalelor. 

Circuitul hormonal benefic/pozitiv: stările de stres 
pozitive, interesul pentru activitatea depusă, atmosfera destinsă 
fac ca hipotalamusul să secrete un alt hormon ACTH 4-10 care 
favorizează buna funcționare a neuronilor, accelerând ciclul 
acetilcolinei. Cu cât acest ciclu este mai rapid, cu atât se 
produce un efect de trezire asupra cortexului prin provocarea 
unei desincronizări a undelor electroencefalografice care 
dovedesc sporirea activităţii funcționale a cortexului. Dacă o 
persoană are o viaţă stimulativă, interesantă, sau reuşeşte să 
depăşească cu bine dificultăţile, reuşitele ei determină creşterea 
cantității de hormon ACTH pozitiv care, la rândul lui, 
accelerează ciclul acetilcolinei, facilitându-se astfel interesul 
pentru diverse activități. Circuitul pozitiv este activat, fiind 


blocat astfel circuitul negativ al hipofizei. 


Stres pozitiv------ hipotalamus —PACTH —P  4-10(pozitiv) 


neuroni care produc mai multă acetilcolină 

Ce aplicație poate avea în teatru cunoaşterea acestei 
explicaţii ? În Arta actorului — partea de improvizație- se 
practică studiul “personajelor observate” pe stradă, în stația de 
tramvai, la rând la supermarket, la telefoane ş.a.m.d. Apar 
astfel fizionomii diverse, cu grimase specifice. Dacă se naşte 
întrebarea: “De ce domnul cu pălărie pe care îl văd în fiecare 
dimineață luând-şi ziarul, de doi ani, de când locuiesc aici, are 
acelaşi chip încruntat, colţurile gurii lăsate în jos, iar privirea 
privirea lui cercetează aproape permanent vîrfurile pantofilor 
proprii? E destul de puțin probabil să-l doară zilnic degetele de 
la picioare din cauză că-l strâng pantofii...!!” Dar putem 
presupune că dominanta de circuit hormonal nociv a devenit o 
obişnuință, care a întipărit pe chip o anumită amprentă a 
neplăcerii, sau a suferinței, sau a tristeții. Acelaşi lucru este 
valabil şi în cazul circuitului hormonal benefic - există 
personaje care au această dominantă, de exemplu chiar Gaev - 
care imprimă o expresie de seninătate, de surâs, de bunăvoință 
sau optimism. Este un reper important în găsirea expresiei 
faciale adecvate fiecărui personaj. 

Grimasele specifice apar ca o consecință a modului de 


a gândi şi de a simţi anumite emoţii, ce se întipăresc pe chipul 

omului care le parcurge. De aceea este necesară încă o 


descifrare a 


umană. 


zonelor de prelucrare a informaţiei la ființa 


Creierul s-a dezvoltat de-a lungul timpului în trei etape: 


Creierul primitiv, arhaic, numit creier reptilian, 
există la toate mamiferele. Se ocupă de 
satisfacerea nevoilor fundamentale, comandă 
agresivitatea, coordonează grija pentru teritoriu 
şi apărarea lui, este locul rutinei, al itinerarelor 
fixate dinainte, al gesturilor automatizate 
(scărpinat, tuse etc.). 

Creierul limbic sau visceral este centrul 
fiziologic al emoţiilor, al impulsurilor, al 
memoriei de lungă durată, al acţiunii imediate, 
negândite. Este totodată un filtru care asigură o 
selecţie a stimulilor după plăcere, interes, 
motivaţie, reuşită etc. Are un rol cognitiv care 
constă în producerea de imagini, funcționând în 
limbaj nonverbal. Creierul limbic nu se află sub 
controlul cortexului, de aceea frica nu dispare 


pe cale raţională.Orice informaţie trece mai 

întâi prin sistemul limbic care filtrează 
informaţia şi excită cortexul după filtrul său, 
comunicarea de la sistemul limbic la cortex 
fiind unidirecțională. Persoana înregistrează 
caracterul plăcut/neplăcut al experiențelor de 
viață,  anticipându-le pe cele pozitive şi 
evitându-le pe cele negative. 

Cortexul (sau neocortexul) există doar la 
mamiferele superioare. Reprezintă stadiul 
recunoaşterii obiectelor ca realitate externă într- 
un spaţiu dat. Nivelul următor este caracteristic 
doar omului, şi anume: operarea cu simboluri, 


limbaj, gândire abstractă. 

La toate nivelele creierului funcționarea este 
interdependentă de celelalte, creierul reptilian, creierul limbic 


şi cortexul fiind într-o permanentă interacțiune. 


kkk 


Modelul creierului total analizează şi stabileşte 
interconexiunile funcțiilor cerebrale, conexiunea între cele 

patru specializări. Nu vom discuta despre creierul reptilian, 


activitatea acestuia fiind modificată şi mascată la om de 
formațiunile nervoase apărute ulterior pe scara evoluţiei. S-a 
construit un model în care împărțirile pe orizontală se 
intersectează cu cele pe verticală, la Univesitatea din Texas, 
Departamentul de Inginerie Biomedicală Astfel se arată că 
deosebirile dintre emisfera stângă şi dreaptă se completează cu 
diferenţele dintre sistemul limbic şi sistemul cortical: „Există 
două emisfere cerebrale, dreaptă şi stângă. Fiecare emisferă 
este conectată cu limbicul. Sistemul limbic este localizat la 
baza fiecărei emisfere cerebrale. Fiecare jumătate a sistemului 
limbic din cele două emisfere este conectată cu cortexul ei, 
partea funcțională la nivel mental. Fiecare limbic, drept sau 
stâng, are specificitatea lui la fel ca şi emisferele cerebrale şi in 
unitate (concordanță) cu acestea. Limbicul stâng are, aparent, o 
influență preponderentă atunci când creierul stâng este 
predominant, cel care planifică, organizează, structurează, 
controlează. Limbicul drept este sursa activității emoţionale şi 
afective şi are o acțiune preponderentă atunci când individual 


se află in relaţii cu alţii”. 


% Ned Hermann, — The creative Brain — NASSP Bulletin, 


www.bssc.edu.au, 1982, pag. 36. 

Orice om, în funcție de modul de reacţie şi de mentalitate, 


poate folosi predominant cortexul drept sau stâng, limbicul 


drept sau stâng, deci are o anumită preferință corticală. Acestă 


preferință este împărțită de dr. Hermann în trei categorii: 


l. 


2. 


3. 


Preferin{ă puternică — persoana utilizează cel mai des 
şi în mod spontan unul sau mai multe dintre sectoarele 
cerebrale şi manifestă comportamentele 
corespunzătoare; 

Preferință medie — modalitate funcțională prezentă şi 
deci posibilă, pe care persoana o foloseşte numai dacă 
situația i-o cere; 

Nu este preferinţă, ci un fel de respingere — modalitate 


funcțională care nu face parte din strategiile persoanei. 


Pentru a avea o imagine mai clară a acestor preferinţe 


corticale vom parcurge o sinteză a specializărilor pe orizontală 


şi verticală a modelului de funcţionare a creierului, în tabelul 


ce urmează: 

SISTEM CORTICAL 


(gândirea) 

CORTICAL STÂNG CORTICAL DREPT 
Logic Creator 
Analitic Spirit sintetic 
Matematic Spirit artistic 
Tehnic Globalizare 
Raţionament Conceptualizare 
MOD DE MOD DE 
FUNCŢIONARE FUNCŢIONARE 

STANG DREPT 
Controlat Contacte umane 
Conservator Emotiv 
Planificare Muzician 
Organizat Spiritualist 
Administrație Exprimare 
LIMBIC STÂNG LIMBIC DREPT 

SISTEM LIMBIC 
(emoţii) 


În funcţie de descifrarea tipurilor de reacţie 
psihologică, se poate stabili specializarea pe verticală a 


creierului, adică dominanta de funcţionare a sistemului 

limbic sau a cortexului. Astfel vom descifra tendința unei 


persoane de a reacționa predominant rațional sau afectiv. 


Continuând cercetarea dominantelor psihologice ale 
celor două personaje, Lopahin şi Gaev, odată stabilit tipul de 
emisfericitate ne va fi uşor să parcurgem grila preferințelor 
corticale. După cum acționează şi vorbeşte, preferința 
puternică a lui Lopahin este pentru analiză logică şi 
raționament tehnic şi matematic, deci are preferința puternică 
pe cortex drept. Preferinţa medie pare a fi pentru cortex drept, 
întrucât dovedeşte şi capacitate de globalizare, de sinteză, el 
făcând şi deducții speculative de succes. Această descifrare ne 
arată că la capitolul emoţii, afectivitate (deci în zona creierului 
limbic) energiile lui nu sunt foarte active şi bine armonizate, 
existând posibilitatea existenței unor blocaje sau traume 
emoționale pe care Lopahin le maschează. De altfel Cehov ne 
dă câteva informaţii legate de bătăile primite de la tatăl lui - 
betiv - în copilărie, şi lasă un semn de întrebare misterios în ce 
priveşte relația lui cu Varia - într-un fel ar dori să se 
căsătorească cu ea dar, de fapt, nu se decide să facă acest pas... 
Actorul va şti astfel că Lopahin nu are manifestări dominant 


afective, ci raționale, iar momentele în care e copleşit de 


T1 


emoție (cumpărarea livezii!) manifestarea lui e aproape 


complet scăpată de sub control: „Eu am cumpărat-o! Staţi 
puţin, fie-vă milă, că mi se încurcă toate în cap! Nu pot să 
vorbesc! (râde) (...) Livada cu vişini e acum a mea. A mea! 
(râde cu hohote) Doamne, Dumnezeule, livada cu vişini e a 
mea! Spuneţi-mi, sunt beat, sunt în toate minţile, nu mi se 
năzare? (tropăind) Nu râdeți de mine! Dacă tata şi bunicul s-ar 
scula din mormintele lor să vadă ce s-a întâmplat, cum 
Iermolai al lor, cel bătut, care abia ştia să citească, care umbla 
desculț iarna, a cumpărat cea mai frumoasă proprietate din 


» 


lume(...)  Visez...aiurez...” Această reacție va declanşa 
mijloace de expresie surprinzătoare, gesturi bruşte, mişcări 
absurde, oscilaţii vocale necontrolate ş.a.m.d. Ce nuanţe ale 
comicului se pot naşte aici!...Astfel, actorul va şti să valorifice 
pe traseul întregului spectacol complexitatea acestui personaj, 
punând în valoare, prin contrast cu manifestarea rațională de 


până la acest moment, izbucnirea emoţională explozivă cu 


totul imprevizibilă a lui Lopahin. 


În procesul de creaţie sunt implicate atât analiza cât şi 
sinteza, atât imaginea cât şi cuvântul, atât conştientul cât şi 


subconştientul, atât cogniția cât şi afectivitatea, atât planul 

concret cât şi cel abstract. Aceste dimensiuni ale creației 


corespund unor variate moduri de cunoaştere, trăire şi 
comportament,ele fiind specifice anumitor zone cerebrale. 
Tipul de emisfericitate cerebrală (stângă-dreaptă), preferința 
puternică pentru un anumit sector cerebral (cortex stâng, 
limbic stâng, limbic drept sau cortex drept), dominanta de 
circuit hormonal prin hipotalamus (ACTH pozitiv sau negativ) 
determină anumite moduri de funcționare mentală, 
emoțională, fizică, care pot fi descifrate cu uşurinţă, odată 
parcursă grila de cunoaştere a acestor noţiuni de bază pentru 


psihologia ființei umane. 


Dar artiştii, oamenii de teatru, actorii au de dus mai 
departe această cunoaştere în transpunere artistică, prin demers 
scenic. Transpunere prin mijloace de expresie specifice artei 
scenice. Astfel, apelăm la tipare comportamentale, adică tipuri 
de temperament aplicate inclusiv în plan fizic prin exprimare 
nonverbală. În textul dramatic apar oameni, personaje, cu 
modalităţi de funcţionare diverse, cu temperamente — deci cu 
tipare comportamentale — diferite pe toate planurile: de la tonul 
şi intensitatea vocală la ritmul mersului, al aşezărilor sau 


ridicărilor, până la viteza de reacţie afectivă, ş.a.m.d. 

După cum observăm în cărțile de specialitate, în dreptul 
temperamentului apare următoarea caracterizare: latură 
dinamico-energetică a personalităţii. În acest caz este firesc 
să dezvoltăm puțin subiectul. Se spune “dinamică” deoarece 
această latură a noastră ne furnizează informaţii cu privire la 
cât de iute sau lentă, mobilă sau rigidă, accelerată sau domoală, 
uniformă sau neuniformă este conduita persoanei; 
“energetică” vine de la faptul că ne arată care este cantitatea 
de energie de care dispune o persoană şi mai ales modul în care 
este consumată aceasta. Unii dispun de un surplus energetic, 
alții se descarcă exploziv, violent; unii îşi consumă energia, se 
descarcă, sau fac chiar economie, alții îşi risipesc energia. 
Toate aceste diferențe psiho-comportamentale existente între 
oameni sunt, de fapt, diferențe temperamentale. 

Temperamentul este una dintre laturile personalității 
care se exprimă cel mai pregnant în conduită şi comportament 
(mişcări, reacții afective, vorbire etc.). De aceea s-au 
identificat o serie de indicatori psiho-comportamentali care 
ne pot ajuta să identificăm cu uşurinţă temperamentele. 

Iată care sunt câțiva dintre aceşti indicatori: 


— ritmul şi viteza desfăşurării trăirilor şi stărilor 

psihice; 

— vivacitatea sau intesitatea vieții psihice; 

— durabilitatea manifestărilor psiho-comportamentale; 

— intrarea, persistenţa şi “ieşirea” din acţiune; 

— impresionabilitatea şi impulsivitatea; 

— tempoul (frecvența pe unitate de timp a trăirilor 
psihice); 

— egalitatea sau inegalitatea manifestărilor psihice; 

— capacitatea de adaptare la situaţii noi; 

— modul de folosire, de consumare a energiei 
disponibile. 

Aceşti indicatori nu aparţin doar unui singur proces 
psihic, unei anumite conduite, ci întregii personalități. De 
asemenea, ei nu se manifestă sporadic, accidental, ci sunt 
stabili, având manifestări continue. 

De-a lungul timpului au avut loc tentative de stabilire a 
mai multor tipuri temperamentale, s-au făcut clasificări şi s-a 
încercat încadrarea oamenilor într-o anumită tipologie, relativ 
dominantă. Aceste tipologii pornesc de la luarea în considerare 
a unor substanțe existente în corpul omenesc. Dat fiind faptul 
că aceste substanţe pot fi lichide sau solide, au fost elaborate 


tipologii corespunzatoare. 

Hipocrate si Galenus au pus bazele clasificării 
temperamentelor prin diferitele umori prezente în corpul 
omenesc (sânge, limfă, bilă galbenă, bilă neagră). Ei credeau 
că amestecul potrivit, temperat (de unde şi termenul de 
temperament) al acestor substanțe duce la o stare perfectă de 
sănătate, implicit la un temperament perfect, în timp ce excesul 
unei umori produce temperamente imperfecte. Dacă la o 
persoană predomină sîngele, deci irigația bogată, vasele 
dilatate, pulsul amplu şi plin, aceasta va avea fața destinsă, 
surâzătoare, fericită, va fi satisfăcută, optimistă. Când 
predomină limfa cu funcţii încetinite şi amorţite, faţa va avea 
trăsături rotunjite, va fi letargică, apatică, iar psiho- 
comportamental persoana respectivă va fi lentă, răbdătoare, 
inertă. Predominanţa bilei galbene, produsă de ficat, revărsat în 
sânge, se asociază cu fața rigidă, cu proeminenţa oaselor 
frunţii, arcadelor, nasului, persoanele respective fiind violente, 
pasionale, impulsive. La persoanele la care organismul este 
impregnat de bila neagră care generează intensitatea şi 
profunzimea reacţiilor nervoase, faţa va fi zveltă, delicată, 
ochii plecaţi, iar psiho-comportamental acestea vor fi 


predispuse spre interiorizare, autoanaliză, concentrare. 

Cele de până aici sunt temperamentele descrise de 
Hipocrate si Galenus: SANGUIN,  FLEGMATIC, 
COLERIC, MELANCOLIC. Denumirea lor s-a păstrat până 


azi, nu însă şi criteriul după care au fost stabilite. Tipologiile 
“solide” iau în considerare pentru clasificarea 
temperamentelor, elemente ca: porozitatea ţesuturilor, 
constituția sângelui, lărgirea vaselor, mărimea creierului, 
puterea nervilor, densitatea lor. Se consideră, de exemplu, că la 
sanguin şi coleric constituția sângelui este subțire, în timp ce la 
flegmatic şi melancolic este densă, sângele fiind gros-negru. 
Primele două categorii temperamentale au creierul mare, nervii 
puternici, denşi, sensibilitate mare, pe când celelalte două 
categorii, creierul mic, nervii subțiri, simțuri greoaie. 

Aceste două clasificări sunt foarte importante mai ales 
din două motive: în primul rând că sunt primele din punct de 
vedere istoric şi în al doilea rând ele conțin unele intuiții de 
geniu ale lui Hipocrate şi Galenus: intuirea naturii afective şi 
biochimice a temperamentelor; intuirea cauzelor unor tulburări 
psihocomportamentale (umorile sunt „rădăcina? unor boli: 
prea multă bilă galbenă produce febră; prea multă bila neagră 


duce la depresie şi slăbiciune etc.). 

Psihologia porneşte în clasificarea temperamentelor de 
la constituţia corporală, morfologia individului, considerând că 
o anumită constituție predispune la un anumit comportament. 

Cea mai cunoscută tipologie temperamentală a fost 
elaborată de psihiatrul german Ernst Kretschmer (1922) care a 
ajuns la stabilirea a patru tipuri constituționale: 

Picnic — caracterizat prin expansiunea cavitătilor 
viscerale, prin tendinţa de a acumula grăsime, statura mijlocie, 
fața moale şi largă, gât mare, torace bombat şi lăsat în Jos, 
extremități moi, rotunde, scurte,etc. 

ÎI putem vizualiza pe Nick Bottom, pânzarul « actor », 
din Visul unei nopți de vară cu această constituţie nu tocmai de 
june prim, pentru a ilustra mai puternic, prin 


imagine,contrastul dintre el şi Titania ca efect comic. 


Leptosom sau astenic — dezvoltat mai mult în lungime 
în toate segmentele corpului: față, gât, trunchi, extremităţi; 
noţiunea de leptosom vine de la leptos care înseamnă strâmt, 
îngust. 

Aici sigur îl putem încadra pe Francisc Flute, cîrpaci 


de foale, interpret al rolului Thisbea, deoarece un travesti cere 

o conformatie fizică ce poate sugera apropierea de o anumită 


delicateţe feminină. 


Atletic — cu mare dezvoltare a scheletului osos, a 
musculaturii, epidermei; partea de sus a corpului dezvoltată în 
lărgime, gât lung, degajat, umerii şi trunchiul în formă de 
trapez. 

Ne putem gîndi la Snug tâmplarul, care primeşte rolul 
leului pentru că, la « reperele artistice » pe care le are Quince 
în stabilirea distribuției putem presupune că un criteriu de bază 


este înfăţişarea fizică : leul e mare, puternic şi, de aceea, fioros. 


Displastic — cu malformații congenitale. 
Richard al III-lea, evident, face parte din această 


categorie de tipuri constituționale. 


Cercetările efectuate l-au condus pe Kretschmer spre 
concluzia că oamenii se deosebesc între ei prin dispoziţii 
psihice, unii corespunzând stării afective diastesice, alţii stării 
psihestezice. Primii aparțin tipului ciclotim, ceilalți tipului 
schizotim. 


Ciclotimul se caracterizează prin treceri rapide de la 

o stare psihică la alta  (veselie-tristeţe,calme-iritare). 


Schizoidul se distinge prin neconcordanţa dintre 

aparenţă şi esenţă, dintre ceea ce se vede şi ceea ce este ascuns. 
În interiorul fiecărei grupe există o altă diviziune 
bipolară: ciclotimul poate fi vesel sau trist, schizoidul, cald sau 
rece. Totuşi nu trebuie să generalizăm. Este adevărat că la unii 
oameni se observă o corelaţie directă între tipul constituțional 
şi tipul temperamental, dar totul trebuie corelat cu fiecare 


individ în parte. 


Psihologul român Nicolae Mărgineanu consideră că 
temperamentul caracterizează forma manifestarilor noastre şi, 
de aceea, l-a definit drept aspectul formal al afectivității şi 


reactivității motorii specifice unei persoane. 


Explicarea diferenţelor temperamentale ţine, în 
concepția filozofului rus Ivan Petrovici Pavlov, de 
caracteristicile sistemului nervos central: 
e Forţa sau energia este capacitatea de lucru a sistemului 
nervos şi se exprimă prin rezistenţa mai mare sau mai mică la 


excitanți puternici sau la eventualele situaţii conflictuale. Din 

acest punct de vedere se poate vorbi despre sistem nervos 


puternic şi sistem nervos slab; 


e Mobilitatea desemnează uşurinţa cu care se trece de la 
excitație la inhibiție şi invers, în funcţie de solicitările externe. 
Dacă trecerea se realizează rapid, sisetmul nervos este mobil, 
iar dacă trecerea este greoaie se poate vorbi despre sistem 


nervos inert; 


e Echilibrul sistemului nervos se referă la repartiția forței celor 
doua procese (excitația şi inhibiția). Daca ele au forțe 
aproximativ egale, se poate vorbi despre sistem nervos 
echilibrat. 
Există şi un sistem nervos neechilibrat la care 
predominantă este excitaţia. 
Din combinarea acestor însuşiri rezultă patru tipuri de 


sistem nervos: 


1. tipul puternic — neechilibrat — excitabil (corelat cu 


temperamentul coleric) 


2. tipul puternic — echilibrat — mobil (corelat cu 

temperamentul sangvinic) 


3. tipul puternic — echilibrat — inert (corelat cu 
temperamentul flegmatic) 


4. tipul slab (corelat cu temperamentul melancolic) 


Psihologul Gheorghe Zapan a determinat patru niveluri 
ale sistemului temperamental: nivelul motor general (de 
activitate), nivelul afectiv, nivelul perceptiv-imaginativ şi 
nivelul mintal (al gândirii). Fiecare nivel se caracterizează prin 
anumiți indici temperamentali: forţă, echilibru, mobilitate, 
persistență, tonus afectiv (stenic şi astenic) şi direcţie 
(extravertit sau introvertit). Gh. Zapan a elaborat o metodă de 
educare a capacității de interapreciere, numită metoda 


aprecierii obiective a personalităţii. 


Psihologul care va fundamenta din punct de vedere 
psihologic tipologia temperamentelor în perechi de trăsături 
polare va fi Carl Gustav Jung. El arată că, aşa cum în viaţă, în 
natură, în societate, întâlnim fenomene polare (viaţă-moarte, 
sănătate-boală, zi-noapte), tot aşa şi personalitatea umană este 


diferit orientată; fie spre afară, spre exterior, fie spre propria sa 

interioritate subiectivă, primii fiind numiţi extravertiți, iar 


ceilalți introvertiți. Persoanele la care aceste orientari nu sunt 
evidente, echilibrul fiind nota lor distinctivă, poartă denumirea 
de ambivert. 

- Extravertiții sunt înclinați către dinamismul vieții 
practice, către circumstanţele externe, fiind de aceea mai 
sociabili, comunicativi şi uşor adaptabili, vioi şi expresivi. Aici 
putem încadra majoritatea  bufonilor din dramaturgia 
shakespeariană, care au ca mod de a fi exprimarea mai mult 
sau mai puţin cifrată a oricărui gând ce le trece prin minte. 

-  Introvertiţii se îndepărtează de obiecte pentru a se 
concentra asupra psihicului propriu, de unde tendința de 
izolare, de închidere în sine. Dintre bufoni, evident, Jacques 
Melancolicul din piesa Cum vă place face parte din această 
categorie, el fiind, de altminteri, excepția care întăreşte regula 
existenţei bufonilor. 

Mai există şi alte clasificări, dar o vom păstra ca punct 
de referință pe cea a lui C.G. Jung, corelată cu cea a lui I. P. 


Pavlov. 


Vom rezuma cele de mai sus spunând că 


temperamentul este dimensiunea dinamico-energetică a 

personalităţii, care se exprimă cel mai pregnant în conduită 


şi comportament. 

Există cele patru tipuri de temperament fundamentale 

pe care le vom parcurge pe scurt: 

- temperamentul sanguinic - este activ. Vioi, mobil, 
se adaptează cu uşurinţă la orice situaţii. Fire 
mobilă, schimbă activităţile foarte des deoarece 
simte permanent nevoia de ceva nou. Trăirile 
afective sunt intense, dar sentimentele sunt 
superficiale şi instabile. Trece cu uşurinţă peste 
eşecuri sau decepții sentimentale şi stabileşte 
repede contacte cu alte persoane. Sangvinicul 
vorbeşte mult, uneori nu suficient de bine 
argumentat, e vesel, tonic, optimist, extravertit, 
emotiv, energic, zăpăcit, lipsit de spirit practic, 
nepăsător, vrea să fie în centrul atenției permanent, 
îi place să atingă oameni, lucruri, se amuză din 


orice. 


În dramaturgia lui Shakespeare, de obicei bufonii au 
această dominantă temperamentală, precum şi destul de 


numeroase personaje din comedii. Maria, sir Toby Belch din A 

douăsprezecea noapte sunt exemple tipice ale temperamentului 


sanguinic. 


- temperamentul coleric - este activ. Energic, 
neliniştit, impetuos, îşi risipeşte energia. El este 
inegal în manifestări. Stările afective se succed cu 
rapiditate. Are tendință de dominare în grup şi se 
dăruieşte cu pasiune unei idei sau cauze. Colericul 
este puternic, autoritar, excitabil nervos, rapid, 
uneori agresiv,doreşte ascultare şi supunere,uneori 
e impulsiv, brusc în decizii, , gesturi şi acțiuni, 
extravertit, neechilibrat, nu suportă să piardă 
timpul, munceşte până la epuizare şi cere şi 


celorlalți acelaşi lucru. 


Lopahin are această dominantă temperamentală, ceea 
ce determină caracteristicile comportamentale de mai sus. 
Descoperim astfel că el vorbeşte tare,  păşeşte apăsat şi 
determinat, gesticulează puternic şi ferm, se manifestă 
dominator etc. Corelând acest comportament cu raționalitatea, 


aspectul ( „cu o faţă de porc în mocirlă”) şi lipsa de educație 

care îl caracterizează („taică-meu era un țăran dobitoc, ... La 


drept vorbind, sunt şi eu tot atât de dobitoc şi de idiot ca şi el, 
... Scriu ca porcu!” ), vom şti că, pentru întruchiparea acestui 
personaj, actorul — indiferent de temperamentul său personal — 
are la dispoziţie o arie largă de mijloace de expresie scenică, în 
special în ceea ce priveşte comunicarea nonverbală, pentru 


întruchiparea teatrală. 


- temperamentul flegmatic este pasiv. 
Imperturbabil, echilibrat,cugetat în aproape tot ceea 
ce face, pare a dispune de o răbdare fără margini. 
Are o putere de muncă deosebită şi este foarte 
tenace şi meticulos în acțiuni. Flegmaticul este o 
fire închisă, puţin comunicativă, preferă activităţile 
individuale. Permanent calm, liniştit, flexibil, 
introvertit, cu un umor discret şi savuros, nu se 
grăbeşte niciodată, se retrage neobservat de la 
decizii şi de la muncă atunci când nu e motivat, 


doreşte odihnă şi relaxare cât mai multă. 


Gaev se apropie cel mai mult de acest tip 


temperamental. Va avea deci un comportament în concordanță 

cu descrierea de mai sus: un ambitus vocal fără stridenţe - cu 


excepția momentelor de emoție intensă, — cu un timbru 
plăcut,cald (datorită faptului că preferința lui puternică este pe 
limbic, avînd o dominantă emoţională), gesturi moi, relaxate, 
blânde. Mişcările sunt elegante, ținând cont de originea nobilă 
şi educaţia aleasă, plăcute şi destul de bine controlate. Are o 
expresie agreabilă, datorită „optimismului” care îl face să 
declare: „Pe cinstea mea, jur pe ce vrei, că proprietatea nu se 
va vinde! (înfierbântat) Jur pe fericirea mea! Bate mâna! Cârpă 
să-mi spui, om fără cinste, cum vrei, dacă las să se ajungă la 


1? 


licitație!Ți-o jur pe viața mea!”.Acest mod de funcționare 
ilustrează dominanta unui circuit hormonal benefic, pozitiv, 
care nu lasă să se întipărească pe chip urmele îngrijorării 
pentru dezastrul ce se apropie în mod inevitabil. Vom şti astfel 
că mijloacele de exprimare folosite de către actor vor fi alese 


din această zonă comportamentală tipică temperamentului 


flegmatic transpus scenic în mod artistic şi creativ. 


- temperamentul melancolic — este pasiv. Puțin 
rezistent la eforturi îndelungate. Puțin comunicativ, 
închis în sine, melancolicul are dificultăți de 


adaptare socială. Debitul verbal este scăzut. 

Melancolicul este sensibil, in. trovertit, muzical, 
ordonat, atent, riguros, pesimist, detestă să atragă 
atenția asupra lui, aproape întotdeauna e 
nemulțumit de sine, aflat într-o permanentă căutare 
a perfecțiunii, nu îi plac atingerile, are gesticulația 


redusă, nu îi place să vorbească în public. 


In dramaturgia cehoviană, Treplev este una din 
structurile melancolice, nu neapărat pentru că se sinucide, ci 
pentru că starea lui de nemulțumire veşnică la adresa lui şi la 


adresa celorlalți, îi răpeşte aproape orice bucurie de a trăi. 


De ce am făcut această trecere în revistă a tipurilor de 
temperament? Oamenii au temperamente combinate, dar 
există, la fiecare, o dominantă clară, definitorie, care determină 
un tipar comportamental specific şi unic totodată. Actorul are o 
anumită dominantă temperamentală. Şi personajul are o 
anumită dominantă temperamentală. Cum se potrivesc? 
Interacţionează? Se anulează? Se completează? Foarte rar se 
întâmplă ca actorul şi personajul să aibă acelaşi temperament. 
Ce se întâmplă dacă actorul e melancolic, iar personajul e 


coleric? Sau dacă actorul e sanguinic, iar personajul e 

flegmatic? Sunt atâtea variante de combinaţii! Dacă un actor 


coleric îşi pune temperamenul său în toate personajele pe care 
le interpretează, se va repeta pe el însuşi în diferite conjuncturi 
dramatice, până când publicul va şti la ce să se aştepte 
văzându-l pe scenă. Din punct de vedere emoţional şi fizic — 
prin limbajul nonverbal -, acest actor va folosi aceleaşi 
mijloace de expresie „artistică? — personale şi limitate, la 
fiecare rol. 

Descifrarea sensibilă, pe grila oferită de Psihologie 
pentru cunoaşterea şi înțelegerea personajului ca ființă umană, 
oferă actorului posibilitatea de a parcurge procesul creaţiei 
artistice având puncte de sprijin solide, stabile şi verificate, ce 
pot fi folosite inclusiv în zona alegerii mijloacelor de expresie 
şi a comunicării nonverbale care, să ne amintim, înseamnă 


peste 70% din substanţa spectacolului de teatru. 


Să luăm un alt exemplu pentru aplicație, tot din textul 
lui A.P. Cehov, Livada de vişini — comedie în patru acte. Ce 
valoare are astăzi acest text ? 

„La fel ca acum 100 de ani, când apărea la începutul 
unui nou secol, fără să-şi fi pierdut de-atunci nimic din 


relevanță, Livada de vişini intră în mileniul trei triumfătoare. E 

montată de foarte mulți artişti, re-interpretată, citită printre 


rânduri. Nici un topor n-a reuşit să o distrugă, în ciuda 
zgomotului pe care l-au făcut din când în când. Intuiţia genială 
a lui Cehov, care a topit în această piesă toate angoasele 
omului în prag de schimbare, toate spaimele lui în faţa noului - 
fie că e vorba de proprietăți sau de sentimente (căci Lopahin, 
cel care câştigă licitația, o pierde pe Varia, nefiind în stare să-i 
ceară să rămână, să devină a lui) -, a înzestrat-o cu un scut ce o 
protejează invizibil. Un scut ce nu va dispărea atâta timp cât 


oamenii vor fi oameni. "7! 


Regizorul Alexa Visarion, o personalitate bine 
cunoscută a teatrului românesc, un director de scenă în genere 
puţin declarativ, dăruieşte teatrului românesc o foarte mare 
valoare prin traducerea făcută acestui text. Valoare care, prin 
absenţă, a vitregit montările cehoviene din ţara noastra de 
multe dintre valenţele de referință ale textului original, în 


limba rusă. Este, în sfârşit, punerea în cuvinte româneşti a 


A Cristina Modreanu, Când totul pare să se destrame... 


www.Editura.LiterNet.ro 

spiritului lui Cehov, viu, dinamic, cu o exprimare plastică şi 


colorată, nicidecum poetizată şi literaturizată în mod nefiresc. 
Poezia din piesele lui Cehov nu este conținută în exprimarea 
poetică a personajelor, ci în delicateţea şi lirismul trăirilor 
personajelor, şi capătă valoare numai prin contrast cu o 
exprimare viu colorată, ceea ce Cehov, în limba rusă, pune în 
pagină cu mare generozitate. Nu vom dezvolta aici subiectul 
foarte important al sărăcirii textului dramatic în seva sa 
esențială prin traducerile poetizate, ci vom ilustra doar prin 
două exemple valoarea diferenţei de traducere: 

- aceeaşi replică 
“LOPAHIN - Dă-mi, Doamne, ce n-am gîndit, să mă mir ce m- 
a găsit!” 
şi 
“LOPAHIN - Rât porcesc, strai boieresc...”% 
Sau 
- aceeaşi relică 
“IAŞA - Ştrengăroaico!”* 


şi 


?2A.P.Cehov, Teatru, Bucureşti, Editura Univers, 1970 p. 198 

3 www.editura.LiterNet.ro 

% A.P.Cehov, Teatru, Bucureşti, Editura Univers, 1970, P.202 

“IAŞA — Castraveciorule!...”2% 


Comentariile pot fi aprofundate pe nenumărate pasaje 
din text dar, la exemplul replicii lui laşa, e vorba despre un 
servitor complet needucat, lipsit de principii şi de moralitate, 
care, chiar dacă a ajuns până la Paris, e un mujic rus parvenit la 
nivel foarte mic, dar care doreşte să cucerească o femeie, şi 
are o exprimare care poate fi plastică, dar un domnişorească 
sau livrescă. Personajul, la Cehov, capătă, datorită acestei 
traduceri, prin cuvânt, o savoare de care a fost lipsit îndelungă 
vreme (cam 100 de ani!) pentru actorul scenei româneşti, şi 
dacă traducerea acestui prim text ar fi doar începutul unei serii 
de traduceri care să acopere întreaga dramaturgie cehoviana, 
Alexa Visarion ar face un serviciu incomensurabil scenei 
româneşti, actorului, şi, nu în ultimul rând, chiar lui Cehov. 
Dintre piesele cehoviene, Livada de vişini pare să fie preferata 
artiştilor români ai acestei perioade (au montat-o Sorin 
Militaru, la Odeon, Andreea Vulpe, la Naţionalul din Târgu 
Mureş, Alexa Visarion la Craiova), deşi, la pasiunea locală 
pentru auto-referențialitate şi ţinând cont de nevoia de 
legitimare a teatrului resimţită de regizori în ultimul deceniu, 


Pescăruşul — pe care Andrei Şerban l-a montat la Sibiu - ar fi 


% www.editura.LiterNet.ro 

fost o alegere mai directă. Dar Livada de vişini, dincolo de a fi 


un text clasic, e o "poveste" de tranziţie, atât de specific estică, 
despre o lume înfrântă şi una acaparatoare, cu un inevitabil aer 
agresiv, dar, poate, cu nimic mai bună sau mai rea decât cea 
care moare. Ranevskaia şi Lopahin sunt pilonii acestor două 
lumi, păcătuind una prin inconştiență, celălalt prin exces de 


luciditate. Prin contrast capătă valoare şi culoare. 


“.. încrederea în Cuvânt! Într-un timp în care - iată - în 
teatrul românesc se poate întalni, din când în când, un fel de 
apetit pentru distrugerea Cuvântului, eu susţin ca el poate crea, 
la rândul lui, prețioase imagini. Cuvântul poate developa 
sensuri nebănuite... Teatrul (...) m-a ajutat prin Cehov, mai 
ales, să găsesc acea legătura esențiala între Cuvânt şi Actor... 
După parerea mea, Cehov nu poate fi privit astăzi ca un 
«element» aparținând Istoriei. El nu s-a epuizat odată cu 
realitatea lui istorică, socială. Cehov este un «un pol de 
ambiguitate» cum zice Peter Brook: «Un pol de ambiguitate 
precum este şi Shakespeare». Ambiguitate însemnând, în acest 
caz, o şansă fantastică de a rezona în diferite straturi sociale, în 


diferite densități, dând ascultătorului o capacitate extraordinară 

de a accede la intrebari. Întrebari legate de realitatea în care 


trăieşte. Deci nu la răspunsuri - ci la întrebări.” 


Această legătură dintre actor şi cuvânt este primal pas 
în crearea personajului.Oamenii de teatru, şi mă refer la 
practicieni, înțeleg cel mai bine acest lucru. 

Vom folosi ca repere în studiul ce urmează în primul 
rând parantezele autorului, apoi descrierea indirectă (ce spun 
celelalte personaje despre personajul studiat) şi în final 
descrierea directă (ce spune personajul despre el însuşi). 
Punând alături aceste informaţii vom descoperi pas cu pas — ca 
la un puzzle — structura şi modul de funcționare a personajului, 
până la detaliul mijloacelor de expresie folosite în 
comunicarea nonverbală. Mai departe, odată cu primul pas pe 
scenă, toată această desluşire se aşază în braţele talentului care 
îi dăruieşte artistului aripi, pentru a-şi putea lua zborul seară de 
seară, plutind împreună cu sute de suflete de spectatori prin 
veacuri şi lumi apuse, pline de strălucire, de comic şi tragic, 


mai actuale ca niciodată. 


* Silvia Kerim — Interviu cu Alexa Visarion, 


www.formula-as.ro 

Liubov Andreevna Ranevskaia. Care e dominanta ei, 


rațională sau emoțională? Ce tip de emisfericitate are? Pentru 
ce sector cortical are preferința puternică? Energetica ei e 
puternică sau scăzută? Mobilă sau inertă? Este extravertită sau 
introvertită? Circuitul hormonal dominant e pozitiv sau 
negativ? Ce temperament are? Cum  descifrăm toate acestea? 
După acţiunile pe care le face? Dacă plânge uşor şi destul de 
des, înseamnă că e melancolică? Dacă e pasivă fiindcă e opacă 
la sugestiile şi soluțiile lui Lopahin pentru valorificarea 
profitabilă a livezii, considerându-le banale şi neinteresante, ba 
chiar şi râde de el, nefăcând absolut nimic pentru a salva 
livada cu vişini, e flegmatică? Dacă reacționează puternic şi-l 
jisneşte pe Trofimov în scena balului din actul patru, e 
colerică? Sau, pornind de la semnificația numelui — pentru că 
acolo unde există, nu e deloc întâmplătoare —, continuând cu 
parantezele autorului şi cu replicile celorlalte personaje, ni se 
dezvăluie aspecte nedeclarate ale personajului cercetat. 

Liubov înseamnă dragoste, iar ranevska înseamnă 
zori de zi, dimineață. Primele paranteze ale autorului la 
intrarea ei în scenă: „bucuroasă, printre lacrimi — plânge — îl 
sărută pe Gaev, apoi pe Varia, şi din nou pe Gaev — o sărută 


pe Duniasa, servitoarea — îi sărută mâinile Aniei — râde — o 

trage pe Varia spre ea, şi o sărută — îl sărută pe Firs, 


servitorul - râde, îşi ascunde faţa cu mâinile, printre lacrimi — 
sare de pe scaun şi se plimbă puternic emoționată — sărută 
dulapul ”. Ce caracteristici psihologice are ? Din modul în 
care se manifestă e clar că Liubov Andreevna are dominantă 
emoțională şi nu rațională. Este extravertită, îi place să 
comunice, să atingă oameni şi obiecte, să fie în centrul atenţiei, 
să se distreze — deci ca preferință corticală puternică 
funcționează limbicul drept. E lipsită complet de simţ practic şi 
se refugiază în relații şi distracții sociale care îi accelerează 
prăbuşirea, fără a-şi folosi discernământul şi raţiunea, ceea ce 
ilustrează un tip de emisfericitate dreaptă. Incapacitatea de a 
face contact cu aspectele negative, neplăcute, agasante sau 
dure ale vieţii, corelată cu nemăsurata (nechibzuita?) ei 
generozitate ne relevă dominanta clară a circuitului hormonal 
pozitiv la nivel neuronal. Toate aceste aspecte determină o 
dominantă temperamentală de tip sanguinic. Astfel vom şti, 
pentru alegerea mijloacelor de expresie adecvate, că Liubov 
Andreevna vorbeşte într-un ritm susținut şi deloc monoton, cu 
o arie largă de tonuri diverse, gesticulează dinamic şi nu 
discret, mâinile şi corpul ei spun deseori mai mult decât 


cuvintele, printr-o plastică corporală delicată, mobilă şi 

expresivă totodată. Mersul ei este vioi , grațios chiar 


imprevizibil deseori, şi nu greoi sau repezit. Optimismul ei 
dus până la inconştiență, în combinație cu lipsa desăvârşită a 
spiritului practic, determină incapacitatea ei de a acționa pentru 
salvarea livezii cu vişini. Când vede livada, în mintea ei nu se 
activează soluțiile administrative şi economice pentru 
rezolvarea dezastrului ce se prefigurează: „(priveşte pe 
fereastră în grădină ) O, copilăria mea!(...) Fericirea se trezea 
o dată cu mine, în fiecare dimineaţă şi livada era ca şi acum... 
Nimic nu s-a schimbat. (râde bucuroasă) Totul, totul e alb! 
(.. Îngerii cerului nu te-au părăsit.(...)la priviţi! Mama, 
răposata mea mamă trece prin grădină...E în rochie albă. (râde 
de bucurie) Ea e...” Se dezvăluie astfel vulnerabilitatea unei 
femei nobile şi frumoase — rătăcită uneori printre fantomele 
trecutului —, care, prin refuzul conectării la realitatea materială 
a vieții, prin dorinţa de a nu răni pe nimeni şi de a evita răul şi 
urâtul din viață, devine victima propriilor sensibilități şi 
slăbiciuni. Liubov Andreevna... o perpetuă dragoste a zorilor 
de zi... pendulări în abisuri emoţionale... sensibilitate tragi- 


comică. 

Astfel, crearea unui personaj pe scenă — din punct de 


vedere actoricesc —, va sluji împlinirii mesajului fundamental 
pe care A.P. Cehov, părintele teatrului realist psihologic, îl 


declară pentru contemporanii şi urmaşii lui: 


„Vreau ca pe scenă toate să fie tot atât de complicate şi la 
fel de simple ca şi în viață...Oamenii stau la masă, nu fac 
altceva decât să stea la masă şi totuşi în acest timp se 


clădeşte sau se sfărâmă viaţa şi fericirea lor...” (subl.n.) 


Cel mai greu e de atins simplitatea... 


Xe de e 


Teatrul e o artă puternică prin forța creaţiei şi a 
impactului pe care îl are asupra publicului receptor, acționând 
pe toate cele patru paliere din piramida 


cunoaşterii/comunicării: 


7 Monica Săvulescu, op. cit., p.45 

e mental - 10% (prin cuvinte); 
e emoţional - 35% (prin trăire); 
e fizic - 50% (nonverbal); 


e spiritual - 5% (prin alte mijloace) 


MENTAL 
10% 
SPIRITUAL MOȚŢIONAL 
5% | 35% 


FIZIC 50% 


Teoretic, toate artele activează aceste paliere ale 
cunoaşterii/comunicării, dar ceea ce dă unicitate teatrului este 


folosirea planului fizic la parametrii totali. Fiecare om are o 

hartă proprie de reprezentare a a lumii, în care intră cinci 


sisteme de percepţie şi reprezentare, care corespund celor cinci 
simţuri — văz, auz, tactil-chinestezic, gust şi miros. Cu cât 
contactul cu lumea exterioară are loc prin activarea mai multor 
sisteme, cu atât cunoaşterea este mai bogată. Teatrul foloseşte 
cele trei canale principale: vizual, auditiv şi chinestezic, pe 
parcursul întregului act de creaţie, la intensități foarte puternice 
deseori, practicând comunicarea nonverbală în procent de peste 
70%, concomitent cu comunicarea emoţională, care este 


permanentă, şi cu cea mentală (verbală) şi spirituală. 


Exista trei tipuri de comunicare nonverbală: 
a. Paralimbajul (felul în care se spune ceva) 
b. Modul de utilizare a spaţiului pentru 
comunicare 


c. Limbajul corpului (mimică, gestică) 


Sunt multiple repere de stabilire a mesajului comunicat 
prin limbaj nonverbal, dar ceea ce ne interesează cu precădere 
este limbajul corpului — personaj, actor — în care până şi vârsta 
este un criteriu de diferențiere a semnificației gesturilor. De 


exemplu, unul dintre semnele simptomatice pentru minciună — 

acoperirea gurii — se manifestă diferit, în funcție de vârsta 


personajului: la copil prin gestul de acoperire bruscă a gurii cu 
ambele mâini, la adolescent prin atingerea uşoară a buzelor, 
iar la adult prin mângâierea în trecere a nasului sau ducerea 
mâinii strânse la gură, simulând o tuse intempestivă. Privirea, 
mişcările capului, a mâinilor, a picioarelor, poziţia corpului, 
mimica feţei etc., toate aceste manifestări nonverbale transmit 
mesaje cu impact mult mai puternic decât cuvintele, în teatru, 
ca şi în viaţă. Folosirea acestor „instrumente” în mod conştient 
îi pune la dispoziţie actorului o gamă de mijloace de expresie 


scenică diverse şi deosebit de valoroase. 


În linii mari, se pot stabili astfel câteva repere de bază — 
ca descifrare psihologică şi ca alegere a mijloacelor de 
expresie folosite atât în plan verbal cât şi în plan nonverbal 
pentru orice personaj dintr-un text dramatic. 

Pentru că, în final, creația artistică trebuie să transmită 
viu, dinamic, emoţional şi firesc, mesajul acestei imagini de 
viață, pe care Maxim Gorki o exprimă cu atâta simplitate: 

„Atunci cînd îl citeşti pe Cehov, te simţi ca într-o zi 
tristă de toamnă târzie, când parcă eşti înconjurat de-un abur 


prin care doar copacii desfrunziți, casele înghesuite şi oameni 

cenuşii se mai zăresc. Totul e straniu, singuratic, nemişcat şi 


neajutorat. Orizontul albastru şi pustiu se uneşte cu cerul 
străveziu, aruncându-şi suflarea cumplit de rece asupra 
pământului acoperit cu o crustă de gheaţă. Scriitorul, precum 
soarele toamnei, descrie cu trăsături aspre de penel drumuri 
monotone, străzi strâmbe, case mici şi amărâte în care oameni 
mărunţei şi chinuiţi trăiesc striviți de propria lor plictiseală şi 
lene, scoțând sunete înfundate şi de neînțeles... (...) Iat-o pe 
lacrimogena Ranevskaia şi pe alți foşti stăpâni ai livezii egoişti 
ca nişte copii şi neputincioşi ca nişte bătrâni. Au scăpat 
momentul de a muri la timp şi se văicăresc fără să vadă şi fără 
să înţeleagă nimic din cele ce se petrec în jurul lor - nişte 
paraziți lipsiți de puterea de a se lipsi din nou de viaţă. (...)Prin 
fața ochilor ți se perindă un şir nesfârşit de roabe şi robi ai 
iubirii, prostiei şi leneviei lor...ai lăcomiei față de bucuriile 
lumi . (...) Un om mare şi înţelept, atent la tot ceea ce se 
petrece în juru-i, a trecut pe lângă această gloată plictisitoare şi 
cenuşie de oameni neputincioşi, s-a uitat la aceşti locuitori 
plicticoşi ai planetei sale şi, cu un zâmbet trist, cu un ton de 
imputare blândă, dar adâncă, şi cu tristeţe deznădăjduită pe 


chip şi în inimă, le-a spus cu glas frumos şi sincer: 

«Urât mai trăiţi, domnilor!»”?’ 


Cum putem face ca acest „urât” să devină frumos, şi în 
viață şi în creația teatrală ? 

S-ar părea, din cîte spun filosofii şi oamenii de ştiinţă, 
că cel mai mare obstacol în calea descoperirii şi înțelegerii 
noului este nu ignoranţa, ci iluzia că ştii. Când nu ştii, ai şansa 


de a descoperi şi de a deveni creator prin ceea ce descoperi. 


Xe de e 


Teatrul este emoție... 


NI s-a spus mereu să nu ne exprimăm emoţiile, mai ales 
în public, pentru că asta înseamnă imaturitate. Ni s-a spus că 
omul este o ființă rațională. Acum apar deodată nişte oameni 
de ştiinţă care ne spun că omul este o ființă emoțională, ca 


oricare alta de pe acest Pământ. Pe cine să mai credem? 


8 www.max.mmlc.northwestern/articole/sec xx 


109 


Majoritatea specialiştilor care-şi propun să consilieze 


oamenii asupra modului în care să-şi dezvolte valenţele 
ascunse încep prin a le propune acestora să intre în contact cu 
emoţiile lor. De ce este atât de important? Emoțiile noastre 
constituie factorii care ne influențează cel mai mult modul în 
care reacționăm, luăm decizii, ne raportăm la propriul sistem 
de valori şi, nu în ultimul rând, comunicăm cu ceilalți. Astfel, 
dacă reuşim să ne înțelegem şi să ne controlăm emoţiile, putem 
funcționa la parametri maximi de creativitate, indiferent de 
context. Până de curând emoţiile erau considerate ceva de care 
trebuie să scapi dacă vrei să nu ai neplăceri. Azi se ştie că 
emoţiile pot fi educate şi că beneficiile obținute în urma acestui 


proces sunt enorme. 


Inteligența emoţională redefineşte imaginea despre 
lume şi om. Azi ştim că emoţiile sunt cele mai importante 
resurse ale omului şi că felul cum este construit creierul uman 
îi permite acestuia mai întâi să iubească. 


In legătură cu emoțiile există mai multe mituri: 


e Mitul: „Inteligența inseamnă doar IQ.” 


e Adevărul: IQ este doar o parte a inteligenței noastre 


generale. IQ-ul nu poate fi dezvoltat şi nici educat. 

Inteligența generală creşte dacă se dezvoltă 


inteligenţa emoțională. 


e Mitul: „Succesul în viaţă depinde de IQ.” 

e Adevărul: Cercetările au arătat că succesul nostru la 
locul de muncă sau în viață depinde 80% de 
inteligenţa emoţională şi doar 20% de intelect. În timp 
ce intelectul ne ajuta să rezolvăm probleme, să facem 
calcule sau să procesăm informații, inteligenţa 
emoţională (EQ) ne permite să fim mai creativi şi să 


ne folosim emoţiile pentru a ne rezolva problemele. 


Conform lui Howard Gardner, reputatul specialist în 
psihologie educaţională de la Harvard, există nu unul, ci şapte 
tipuri de inteligență emoţională: 

1. Inteligența spațială — capacitatea de a vedea 
structuri şi forme cu precizie; cei care posedă 
acest tip de inteligență se exprimă foarte uşor 
prin desene, fotografii sau sculpturi. 

2. Inteligența kinestezică — capacitatea de a 


utiliza corpul cu precizie, coordonând 

mişcările foarte bine şi, în acelaşi timp, putând 
să înțeleagă rapid toate nuanțele unei mişcări. 
Inteligența muzicală — capacitatea de a 
identifica stilul unui compozitor şi de a 
recunoaşte diverse partituri muzicale. 
Inteligența lingvistică — capacitatea de a învăţa 
foarte uşor o limbă străină sau de a dezvolta 
un vocabular foarte bogat. 

Inteligența logico-matematică — capacitatea de 
a rezolva cu uşurinţă probleme şi de a te simţi 
foarte confortabil atunci când se lucrează cu 
numere; aceasta este cea care determină 
obținerea unor scoruri foarte mari la testele 
care măsoară coeficientul de inteligență 
traditional. 


Inteligența interpersonală 


Inteligența intrapersonală — capacităţile care te 
ajută să înţelegi sentimentele celor din jur şi, 
respectiv, să îţi înţelegi propriile sentimente; 
acestea sunt responsabile în bună măsură 
pentru cele 80 de procente ale succesului 


organizațional. 

Redusă la esență, inteligența emoțională are trei 


componente: cunoaşterea propriilor emoţii, „gestionarea” 
acestora şi înțelegerea şi luarea în considerare a emoţiilor 


celorlalți. 


Cum poate un actor, fără să-şi cultive, în special, 
inteligența  interpersonală, inteligența  intrapersonală, 
inteligența kinestezică, să se apropie de interpretarea unor 


roluri ca Hamlet, Richard al III-lea, Oberon, Othello sau Lear ? 


Presupunând că emoțiile sunt conştientizate în 
totalitate, în ciuda faptului că unele dintre ele spun despre noi 
lucruri pe care nu am vrea să le auzim, partea cea mai dificilă 
este să învăţăm să le gestionăm în mod constructiv în vederea 
atingerii unui anumit scop. În acest proces este esenţială 
înțelegerea faptului că orice emoție are atât o latură pozitivă, 
cât şi una negativă, iar acest lucru este valabil şi în cazul 
emoțiilor considerate în mod tradițional negative, aşa cum ar fi 
mânia. Dacă latura negativă a mâniei este legată de faptul că îi 
îndepărtează pe cei din jur, tensionează corpul şi afectează 
rațiunea, latura pozitivă priveşte funcția autoprotectoare pe 


care aceasta o are pentru individ, precum şi capacitatea de a 

mobiliza la acțiune. 


De abia după ce aceste etape sunt parcurse, se poate 
vorbi de înţelegerea şi luarea în considerare a emoţiilor celor 
din jur. În acest scop trei elemente sunt esenţiale şi ele nu 
reprezintă o noutate pentru nimeni: ascultarea activă, ceea ce 
înseamnă mai mult decât a aştepta răbdător să îţi vină rândul să 
spui ceva, abilitatea de interpreta corect limbajul corpului şi, 
nu în ultimul rând, abilitatea de a distinge între diferitele 
nuanţe ale emoţiilor unei persoane. Doar utilizarea împreună a 
acestor abilităţi ne permit să comunicăm eficient la nivel 
emoțional cu cei din jur, receptând şi transmițând atât latura 
rațională, cât şi cea afectivă a unui mesaj. 
Un aspect interesant îl reprezintă faptul că, spre deosebire de 
inteligența logico-matematică, cea care suferă modificări 
nesemnificative odată cu sfârşitul adolescenţei, inteligenţa 
emoţională se poate dezvolta de-a lungul timpului, fără 
limită de vârstă, cu condiţia să îi fie acordată atenţia şi 
eforturile necesare. Rezultatele acestui progres se traduc în 
relații mai bune cu cei din jur şi creativitate ridicată. 
Înțelegerea acestor aspecte este extrem de importantă pentru 


munca de echipă care duce la crearea unui spectacol, în care 

este vital să existe comunicare şi colaborare între interpreți pe 


parcursul descifrării personajului, comunicare între actori şi 
regizor, scenograf, corp tehnic etc pe parcursul montării 
scenice. Pentru a putea contrui relații scenice conflictuate între 
personaje este imperios necesar ca între actori să fie relaţii de 
colaborare armonioasă. 

Modalitatea prin care realizezi că dozarea propriilor 
emoţii este o acţiune care are un rol determinant în modul în 
care eşti perceput de ceilalți reprezintă un factor cheie în cadrul 
inteligenţei emoţionale. Persoanele care au un EQ ridicat ştiu 
în general să-şi direcționeze foarte bine acțiunile în viață. 
Dincolo de faptul că îşi fixează obiective realiste, în plus, au 
capacitatea de a apela la raţional atunci când sunt puşi să ia 
decizii- mai exact apelează la autocontrol. 

Oamenii de ştiinţă apreciază că înainte de a gândi 
simțim şi că aceasta ţine de instinctul nostru de conservare. 
Capacitatea de a te retrage pentru un moment în expectativă 
pentru a analiza ceea ce simți te determină să apelezi la 
autocontrol, preluând anumite şabloane comportamentale pe 
care le-ai sesizat la alții. Ştiind cum să reacționezi pozitiv în 
momente mai puţin faste, depăşind obstacolele şi adaptând 


starea care te avantajează cel mai mult în acel moment 


115 


reprezintă un management al emoţiilor optim. Şi pentru ca 


succesul să fie deplin, este necesară o doză generoasă de 
perseverență. Studiul inteligenței emoţionale a căpătat 
proporțiile unui domeniu ştiinţific autonom în slujba căruia 
lucrează un număr impresionant de cercetători folosind cele 
mai avansate metode tehnologice. Astăzi inteligența 
emoțională se predă în unele şcoli şi universități, competențele 
sale au devenit criterii de angajare sau de avansare 
profesională, iar programele de educație pe baza sa au devenit 
punctul de plecare în politicile sociale de prevenire a 


îmbolnăvirilor sau criminalității. 


kK 


Ca aplicație a acestor lucruri, şcoala Teatrului Regal 
Național din Londra, practică, încă din ultimele două decenii 
ale secolului trecut studiul Artei actorului în dimensiunea 
fluxului energetic uman. Nu ca metaforă (undele radio, tv, 
telefonia nu sunt o metaforă), ci ca realitate fizică invizibilă 


care cuprinde o cantitate uriaşă de emoții şi informații. Studiul 

se face nu din punct de vedere ştiinţific, ci aplicativ. Creierul 


uman funcționează pe suport electric şi chimic, receptează şi 
transmite electric si chimic, deci energetica gândurilor şi 
trăirilor ființei umane actor, — spectator, regizor, personaj — 
este o realitate care poate fi transpusă în limbaj nonverbal în 
mod conştient şi artistic. Cursuri de specializare în tehnici de 
lucru şi exprimare artistică precum LABAN- pentru expresia 
mişcării scenice, sau ALEXANDER — pentru expresia emisiei 
vocale ş.a.m.d. au la bază exerciții de reglare şi armonizare a 
energiei QI în corpul uman, a undelor creierului , a 


musculaturii etc. 


Programarea neurolingyvistică este o tehnică nouă 
extrem de constructivă şi des folosită la cursurile de 
specializare în actorie teatrală şi cinematografică din S.U.A, 
având ca rezultat dezvoltarea accelerată a creativității şi 
folosirea dominantă a unor mecanisme de gândire, verbalizare 


şi acțiune pozitive, deosebit de stimulative pentru creaţie. 


Acestea sunt doar o parte din zonele noi de informație 
şi tehnică de formare, determinate de descoperirile şi 


confirmările ştiinţifice (neurologice, biologice, fizice, 

psihologice) ale ultimelor decenii, cu aplicabilitate directă şi 


benefică în creaţia actoricească. Pentru că a transpune artistic 
viața, omul, în creaţie teatrală în momentul de faţă, presupune 
mai mult decât o simplă intuiție sau improvizație, presupune şi 
multă cunoaştere. lar cunoaşterea nu vizează doar dimensiunea 
culturală în creația teatrală, ci şi înţelegerea conştientă a 
modului de funcţionare a ființei umane/personaj fără de care 


teatrul nu poate să existe. 

CAPITOLUL IV 

concluzii 


Unui om deştept îi place să înveţe. 


Unui prost, să învețe pe alții. 


A.P.Cehov 

Pentru actor, întâlnirea cu personajele lui Cehov este la 


fel de importantă ca şi întâlnirea cu personajele lui 
Shakespeare. Iată care sunt cele mai bune, în ultimă instanţă, 


cele mai competente şi mai actuale sfaturi pentru un actor: 


„Spuneţi tirada,vă rog, aşa cum am rostit-o şi eu, 
cât mai viu şi curgător. Dacă însă urlaţi, cum fac mulţi 
actori de-ai voştri, mai bine îl pun pe crainicul târgului să- 
mi strige stihurile. Şi să nu spintecaţi aerul cu mâna, uite- 
aşa. Fiţi cât mai stăpâniţi. Chiar şi în noianul, în furtuna - 
ca să zic aşa - în vârtejul pasiunii, trebuie să păstraţi o 
măsură care să-i mai domolească puţin sălbăticia. Oh! Mă 
doare în suflet când aud câte un vlăjgan, cu căpățâna 
vârâtă într-o perucă, cum sfâşie o pasiune, cum o face 
ferfeniță, şi cum sparge urechile spectatorilor de la parter; 
care, în cea mai mare parte, nu sunt în stare să priceapă 


decât zgomotul şi pantomimele fără rost.” 


“William Shakespeare, Opere, traduceri de St.O. Iosif, Mihnea 
Gheorghiu, lon Vinea, Virgil Teodorescu, Petru Dumitriu, Bucureşti, 
Editura de Stat pentru Literatură şi Artă, 1995, vol VII, p. 608 

Are vreo legătură cu psihologia? Nenumărate şi 


diverse. Sunt ele de ajutor? Dacă vrem, da. Dacă nu vrem, nu. 
E simplu. Liberul arbitru funcționează. Mai ales în creaţie. Şi 
totuşi, actorul lucrează cu emoţii umane. Poate că ar fi de 
folos, în procesul de creație al actorului, înțelegerea 
mecanismului emoțiilor omului şi, implicit, ale personajului. 
Pentru că mintea rațională are nevoie de ceva mai mult timp 
comparativ cu mintea emoțională pentru a înregistra şi a 


A 
1 


reacționa, „primul impuls” într-o situaţie emoțională este cel al 
inimii şi nu al raţiunii. Există şi un al doilea tip de reacție 
emoțională, mai înceată decât reacția imediată, care se naşte şi 
se amplifică în gândul nostru înainte de a se ajunge la 
sentiment. Această a doua cale de declanşare este una 
deliberată şi, în general, suntem conştienţi de gândurile care îi 
premerg. În acest tip de reacţie emoţională există o valorificare 
mai extinsă; gândurile noastre joacă rolul cheie în determinarea 
emoțiilor ce vor fi declanşate. De îndată ce facem o evaluare 
urmează o reacţie emoţională adaptată situaţiei. În această 
secvență mai înceată gândul mai bine articulat precede 
sentimentul. Emoţiile mai complicate, cum ar fi teama sau 


jena, urmează acest drum, mai încet, fiind nevoie de secunde 


sau de mai multe minute de desfăşurare. Acestea reprezintă 

emoții care provin din gânduri. Prin contrast, în secvența de 


reacție rapidă, sentimentele par să preceadă sau să fie 
simultane cu gîndurile. Această reacție emoţională rapidă ca 
fulgerul preia controlul în situaţiile urgente. Sentimentele 
noastre cele mai intense sunt reacții involuntare; nu putem 
decide când vor izbucni. De aceea ele pot oferi oamenilor şi un 
alibi, permițându-le să-şi explice acţiunile spunând că erau 


cuprinşi de emoție. 


Aşa cum există căi rapide sau încete către emoție — 
unele printr-o percepție imediată, iar celelalte printr-o gândire 
care presupune reflecţie — , există şi emoţii care pot fi produse. 
Un exemplu este acel tip de sentiment intenționat manevrat, 
care produce apariția lacrimilor. Şi în viaţă şi pe scenă. Actorii 
pot fi nişte oameni mai pricepuți decât alţii în privinţa folosirii 
conştiente şi intenționate a celei de a doua căi spre emoție, 
sentimentul prin intermediul gândirii. Deşi nu putem schimba 
uşor emoţiile specifice ce pot fi declanşate de un anumit gând, 


foarte adesea putem alege însă la ce să ne gândim. 

Xe de e 


„Dar nici prea molatici să nu fiţi! Bunul-simţ să vă 
fie călăuză. Potriviţi fapta cu vorba, şi vorba cu fapta. 
Luaţi seama să nu depăşiţi cuviinţa şi cumpătul firii; 
fiindcă tot ce întrece măsura se abate de la țelurile 
teatrului, a cărui menire încă din capul locului şi până 
astăzi este să înfăţişeze un fel de oglindă a firii, să arate 
virtuţii chipul ei adevărat, trufiei icoana sa şi fiecărui veac, 


fiecărei epoci, tiparul şi pecetea lor.” 


Activitatea umană se bazează pe tipare de gândire, de 
comportament şi de limbaj. Ceea ce ni se întâmplă în viaţă, 
bun sau rău, reprezintă rezultatul utilizării acestor tipare. Acest 
lucru se aplică la toate personajele dramatice, dacă actorul are 
o minte deschisă şi este receptiv şi însetat de cunoaşterea şi 
înțelegerea modului de funcţionare a ființei umane. Care se 
aplică la persoana întâi singular în prima etapă, şi apoi se poate 
folosi ca aplicație şi asupra oricărui personaj dramatic. Actorul 
mileniului trei învață, pe parcursul evoluţiei sale profesionale, 
să evite încorporarea personajelor în propria lui dominantă 


2 Ibidem, p. 609 

psihologică. A creea un personaj, din punctul de vedere al 


Artei actorului, înseamnă a-l întruchipa în coordonatele 
concepute de autor ca structură mentală, emoțională şi fizic- 
comportamentală. Drept care, indiferent de temperamentul pe 
care îl are, actorul poate descifra şi îşi poate asuma personajul 
— prin cunoaştere în plan mental şi stimularea intuiției prin 
programare neurolingvistică în plan emoțional. Are loc astfel 
corelarea armonioasă, prin circuit hormonal pozitiv, a 
sinapselor creierului limbic şi a neocortexului, şi se poate 
parcurge procesul creației artistice actoricești prin cercetare 
sensibilă, conştientă, stimulativă şi unică. În acest fel piramida 
comunicării/cunoaşterii prin actul artistic teatral se activează la 
toate palierele. Transmiterea mesajului — emoțional, spiritual şi 
mental — prin cuvinte este susţinută şi ilustrată prin folosirea 
mijloacelor nonverbale şi a imaginilor adecvate energiilor 
personajului şi textului dramatic. În ceea ce priveşte apropierea 
de modelele umane din dramaturgia lui William Shakespeare, 
recomandarea pe care o face Peter Brook ni se pare a fi cel mai 


consistent şi viabil sfat ce poate fi oferit actorului : 


„Ce i-am putea spune unui actor care îşi încearcă 
puterile cu unul din rolurile acestea mari? Uită-l pe 


Shakespeare. Uită că piesele astea au un autor. Nu te gândi 

decât că responsabilitatea ta ca actor constă în a da viaţă unor 


ființe umane. Pur şi simplu, imaginează-ţi — e un truc util — că 
personajul pe care încerci să-l interpretezi a existat cu adevărat, 
imaginează-ți că cineva l-a urmat pretutindeni, în taină, cu un 
magnetofon, astfel încât cuvintele pe care le spune să fie într- 


adevăr ale sale. Ce ar schimba lucrul ăsta ?”! 


Forţa creaţiei actoriceşti, bazată pe repere stabile şi 
clare, determină declanşarea emoției artistice prin activarea 
fluxului energetic pozitiv al creierului. Acest lucru stimulează 
creativitatea şi duce la descoperirea şi folosirea de către actor a 
celor mai inspirate, adecvate artistic mijoace de expresie 
scenică, pentru întruchiparea sensibilă şi transmiterea 
dominantelor psihologice ale personajului în exprimare 
teatrală. În acest mod, creația unui personaj pe scenă devine 
ARTĂ, iar actul creaţiei, în sine, îşi recapătă semnificația de 
cunoaştere şi transmitere emoțională responsabilă, sensibilă şi 
estetică totodată a mesajelor conținute în textul dramatic, prin 


spectacol teatral aducător de catharsis. 


3 Peter Brook, Craiova, Împreună cu Shakespeare, Fundaţia 
“William Shakespeare”, Craiova Shakespeare Festival, Ediţia a IV-a, 
2003, p. 21 

Xe e e 


Sistemul de lucru practic propus în paginile de mai sus 
este rodul celor 23 de ani de experiență profesională, de 
specializare şi informare parcurse până în prezent. Am aplicat 
această metodă de lucru în multe din cele peste 40 de roluri pe 
platourile de filmare şi pe scenele teatrelor din România — 
începând cu debutul scenic în regia lui Ion Caramitru la 
Teatrul Lucia Sturdza Bulandra, în 1982 continuând cu 
minunatele colaborări cu Getta Angheluţă, Alexandru Dabija 
şi Cristian Hadjiculea pe scena Teatrului Naţional Vasile 
Alecsandri din laşi, în cadrul specializărilor din România, 
Anglia şi Italia, precum şi în cele şapte spectacole regizate pe 
scene profesioniste.De asemenea practicăm această metodă de 
16 ani în activitatea didactică şi pedagogică, având experiența 


celor şapte generaţii de tineri împreună cu care am parcurs 

traseul ABC-ului profesional, de la prima lectură a textului 


dramatic până la reprezentațiile cu spectacolele de liceţă în 
Arta actorului, jucate la public. Cu ajutorul acestei metode de 
lucru, personajele teatrale au căpătat consistență, expresivitate 
şi, deseori, chiar fior artistic. lar tinerii actori au păşit pe 
scenele profesioniste având un instrument de lucru practicat şi 
verificat în anii facultății, pe care l-au putut folosi ulterior în 
spectacole, pentru orice rol abordat. „Una dintre împrejurările 
care, oriunde şi oricînd, îmi bucură sufletul şi îmi ridică 
moralul este apariția pe scenă a unui actor adevărat. Actorii 
adevăraţi sînt aceia care te fac să crezi în adevărul ficţiunii pe 
care o reprezintă în aşa măsură încît ajungi să uiţi că eşti la 
teatru şi că ai în față oameni cu identitate civilă şi adresă 
poştală, cu dureri de picioare şi mătuşi bolnave, mutîndu-te, 
odată cu ei, într-o lume paralelă: lumea spectacolului. Actorii 
adevărați sînt cei ce transformă orice rol, indiferent de 
întinderea lui, într-un rol important şi cei ce capătă, pe scenă, o 
lumină interioară invizibilă la "restul". În plus (lucru 
observabil "dinăuntru"), sînt cei ce intră cu totul în personaj, 
aproape fără să vrea, chiar şi atunci cînd se face, în viteză, o 
recapitulare a textului, o repetiție de înlocuire sau una de 


"marcare". Actorii adevăraţi sînt la fel de puţini ca şi pictorii 

adevăraţi, muzicienii adevăraţi, poeţii adevărați. Ca şi în cazul 


pictorilor, muzicienilor şi poeților, aptitudinea de a fi actor 
adevărat există în mulţi dintre oamenii care urcă pe scenă şi ea 
poate fi antrenată, "călită" şi perfecționată, sau poate fi 
neglijată, dispreţuită şi, în cele din urmă, pierdută. Teatrul, artă 
care a avut parte, în epoca modernă, de cea mai acerbă 
concurență - din partea filmului, mai întîi, a televiziunii, mai 
apoi, şi a Internetului, în ultima vreme -, rezistă şi, sînt 
convinsă, va rezista exclusiv datorită actorilor adevărați care îşi 


respectă şi îşi îngrijesc talentul.”*? 


Xe e e 


De la înţelegerea funcționării în plan psihologic, până 


la alegerea mijloacelor de expresie artistică ce creează 


* Alice Georgescu, Schimbarea la față (?) - Comedie roşie, 


Dilema Veche, martie 2006,www.agenda.liternet.ro 

personajul în întregime, actorul se poate sprijini pe aceste 


repere, dacă are setea şi capacitatea de a le descifra, 
conştientiza şi înțelege la persoana întâi singular în primul 
rând. Altfel, tot acest eşafodaj de argumente şi explicaţii 
rămâne la un nivel de schemă teoretică, interesantă, originală 
poate, dar doar teoretică — dacă nu chiar utopică uneori. 
Drumul vieţii personale străbătut cu ochii deschişi, cu mintea 
trează şi cu sensibilitatea vie nu este uşor sau comod, dar 
devine fascinant. Înțelegerea propriei fiinţe (nu la nivel de 
clişeu: „sunt un fricos” sau „sunt o gură-spartă”, „nu mă pot 
schimba”, „aşa sunt eu” etc.) aduce cu sine, ca într-o vrajă a lui 
Oberon, înțelegerea celorlalte fiinţe. Iar personajele sunt ființe, 
nu schematice şi teoretice, ci ființe vii, complexe şi 


imprevizibile. 


Actorul-ființă „se joacă” de-a personajele-ființe. Cum 
anume trăieşte el acest carusel ameţitor de ființe vii ce intră şi 
ies din viaţa lui într-o clipită? Şi se reîntorc seară de seară, 


luni, sau chiar ani întregi, în praful scenei, sub lumina 

reflectoarelor? Şi a căror viaţă lăuntrică o împărtăşeşte actorul 


sutelor şi miilor de oameni ce se perindă în sălile de teatru? 
Propunem o variantă de drum în cunoaşterea şi creația artistică 


teatrală. 


Atât. 


Teatrul este indisolubil legat de Om. Omul este pictat 
din emoții. Emoţiile clocotesc în Creier. Creierul se 
armonizează prin Cunoaştere. Cunoaşterea naşte dimensiuni 
transcedentale în Viaţă. Viaţa renaşte prin fiorul artistic în 


Teatru. Teatrul... 


„...Restul e tăcere... 73 


* William Shakespeare, Op. cit, vol. VII, p. 721 

Actrița Ruxandra Bucescu Bălăiță s-a nascut la Galaţi, 
pe 13 august 1961. Îşi incepe educația artistică în clasa I la 
Liceul de Arte O. Băncilă, secția pian, şi o combină cu cea 
psiho-pedagogică absolvind Liceul Pedagogic V. Lupu, în Iaşi. 
îşi continuă studiile la Institutul de artă teatrală şi 
cinematografică I.L.Caragiale, din Bucureşti, la clasa Amza 
Pelea, Ion cojar, Gelu Colceag. Colaborează din studenție cu 
teatrele L.S5.Bulandra şi cu Teatrul Naţional I.L. Caragiale 
din Bucureşti, apoi joacă pe scena Teatrului de stat M. 

Eminescu din Botoşani şi se stabileşte la Teatrul Naţional V. 


Alecsandri din Taşi,unde parcurge cu succes o bogată galerie 
de personaje dramatice. În paralel cu activitatea de scenă 
colaborează cu cinematografia şi televiziunea, interpretând 
roluri diverse în producțiile naționale. Îşi perfecționează 
tehnica de lucru profesional prin specializări la Teatrul Regal 
Naţional din Londra, la ALUMNI ACTING COURSE şi în 
Italia, la COMMEDIA DELL'ARTE COURSE, având ca 
profesori nume de elită ale scenei mondiale. Toată această 
experiență acumulată de-a lungul carierei sale este pusă 
acum, la Universitatea de artă G. Enescu din Iaşi, în slujba 
generațiilor noi care vor înnobila în mileniul trei scena 


românească. 

